
Sve astrologijske sastavnice, polja, znakovi, planeti, i ino u kozmogramu, simboliziraju 
arhetipske procese unutar kolektivno nesvjesnoga, odnosno prispodobljuju temeljne 
pripadne obrasce unutar ukupnosti čovjekova doživljavanja i ponašanja, kao stanovite 
poredbene značajke prvotnoga psihičnog i/ili tvarnog ustrojstva a koji su, arhetipovi, 
sveopći, posvudašnji i vječni u postojanju i trajanju. 


Pritom valja ponovno naglasiti, planeti jesu stvarna nebeska tijela ali ne predstavljaju 
neposredno stvarne osobe što je, dakako, i nemoguće, već samo vrste pretpostavljenih 
simboličkih 'mentalnih  slika', arhetipova, vrste očitovanih simboličkih predodžbi, 
djelotvornih sila i energija, koje osoba može pojmiti doživljavanjem i izraziti ponašanjem. 


Dakle, riječ planet samo je odgovarajuća izričajna zamjembenica kojom se 
prispodobljuje oblik različitog sa sličnim postojanjem, stoga je samo vjerojatna simbolička 
naznaka mogućeg unutarnjeg stajališta ličnosti, tjelesna ustrojstva i onoga što osobu 
pokreće u danim okolnostima, odnosno jezični izričaj prenesenoga značenja koji se rabi za 
objekt različit od onoga kojemu prvotno i zbiljski pripada ... kao što, primjerice, sat pokazuje 
vrijeme ali nije vrijeme niti na vrijeme utječe ... 

Primjerice, vrlo aktivan Mars u kozmogramu prispodobljuje nešto oštro, izravno, silovito, 
izazovno ... No, pritom ne poimamo da je planet Mars, tijelo Sunčeva sustava, izazivač ili 
uzročnik nezgoda što, dakako, ne može ni biti, već, u pripadnu prenesenu značenju, 
razumijevamo da razlog tomu leži u iznimno smionim, ali istodobno prenagljenim i nerijetko 
nerazboritim postupcima same osobe. Time Mars, onim što prispodobljuje, naznačuje ne 
samo mogućnost da se nabodemo ili u nešto zaletimo, pa i susretnemo s vrlo izravnom ili, 
čak, naprasitom osobom koja nije nužno muškoga spola, već nerijetko takvima određuje i 
nas same. Stoga, na osobnoj razini doživljavanja može biti naznakom izrazita, napose 
mišićna napor, pokušaja kakvoga prodora, promidžbe i potvrđivanja, ili srdžbe, iznimne 
smionosti sve do nepotrebna izlaganja pogibelji, upalna proces itd. 

Stoga, kada tijekom razmatranja bilo kojeg astrološkog čimbenika ili sastavnice 
primjenjujem riječi kao što su prožima, uzrokuje, stvara, utječe, djeluje, usmjerava, upravlja, 
pokreće, potiče, pokazuje, označava, naznačuje, navješćuje i sl., striktno mislim na 
prispodobe, izričajne zamjembenice u prenesenome značenju, primijenjene u astrologijski 
ugovorenomu simboličku prostorno-vremenskomu sustavu, suodnosno ljudskome biću, u nj 
upredene i 'pounutrene' poput stanovitih obilježja, značajki, sposobnosti, osobitosti, radnji, 
funkcije, procese, i inog.... 

Dakako, sve suodnosno trenutku vremena isključivo mjerenomu na Zemlji jer svaki 


vremenski odnos s bilo kojim nebeskim objektom, ovisno u njegovoj udaljenosti, odraz je 
nedavna i/ili već odavna minula trenutka - dakle prošlost. 

Motivacija i temperament 


Želim ti uvijek 
Zrak da udišeš život 
Vatra da ti grije srce 
Voda da ti krijepi dušu 
Zeomdju da po njoj uznosito hodiš 


i povrh svega 
ljuGav da njome oko sebe žariš 


Odmah, s početka, pojmovno razjasnimo, latinska riječ qualitas = qualis označava vrsnoću, 
kakvoću, odnosno odlike kojima se što razlikuje od drugoga iste vrste po poželjnim svojstvima, 
a primjenjiva ja za sve astrologijske sastavnice. Primjerice, i znak, i planet, i polje, i aspekt, kao 
i sve druge moguće sastavnice kozmograma mogu imati svoje kvalitete, odlike, dakle kakvoću, 
a da pritom nisu ni u kakvu izravnu suodnosu s tradicionalnim astrološkim pojmom 'kvaliteta', 
napose kad ih razmatramo provedbeno. Stoga, umjesto tradicionalnog astrološkog pojma 
'kvalitete', s obzirom na funkciju i procese ovog astrološkog reda, a poradi razlikovanja od 
svega drugoga, primjenjujem riječ križ/križevi, pod čime, u smisli potisne uzgonske sile, 
podrazumijevam ponajprije osno pravokutno križanje nasuprotnih znakova i polja, u 
jednakomjernom sustavu. 


Križevi, sukladni počelu uvjetnosti očitovanja, suodnosni su pojmu motivacija, kao 
pretpostavke gibanja, odnosno zbiljnosti strujanja aktivnih i pasivnih sila, u smislu razlikovnih 
odlika pobuđivača činidbe, što uvjetuje i omogućuje različita stanja čega ili koga kroz tri vida 
motivirajuće energije koje pojedinca pobuđuju i pogone na procese započinjanja, ustaljivanja i 
promjene (prilagodbe). Svaku, ali baš svaku, ljudsku činidbu i odziv čemu ili komu pokreće 
stanovita motivacija. Motivacija je pretpostavljeni proces, odnosno takvo stanje u kojemu smo 
'iznutra' pobuđeni nekim motivima - potrebama, pobudama, težnjama, željama, pa i čuvstvima 
- i time usmjereni prema postizanju nekoga cilja koji 'izvana' djeluje kao poticaj. Također, stariji 
pojam 'volje' (htijenje), označavajući skup čimbenika koji omogućuju donošenje odluka što 
uraditi ili od čega se suzdržati, zamijenjen je izrazom 'motivacija' jer sve što činimo (čak i 
nevoljno), činimo zbog motiviranosti da upravo tako činimo. Motivacija je veoma složen pojam 
i iznimno važan čimbenik svake činidbe. Predstavlja široki i raznorodni skup tjelesnih, psihičkih i 
okolinskih čimbenika koji uvjetuju ponašanje. Također je psihički proces zadovoljavanja 
potreba. Motiv je razlog ponašanja, očekivani ili željeni ishod akcije i svjesno postavljeni cilj 
nekog postupka. Motiv je uži pojam od motivacije i predstavlja sastavni dio motivacijskog 
ciklusa. Istodobna pojava većeg broja motiva, pobjeđuje upravo onaj motiv koji je u hijerarhiji 
važniji od ostalih. Motivacija može biti različita, ovisno o okolnostima, a tri različita vida 
motivirajuće energije, kroz tri križa, kao temeljne pobude za štogod učiniti, razvidne su u 
prispodobljenim značajkama uzgonske sile križeva uključenih u sve sastavnice, odnosno razine 
kozmograma. Da bismo razumjeli motivaciju pravo je pitanje: "Zašto činimo to što činimo?" Ali, 
zašto je duboko skriven i često ga nije lako dokučiti ... 

Elementi, sukladni počelu načina očitovanja, suodnosni su pojmu temperament, koji 
smatram primjerenim jer ponajprije označava način, brzinu i jačina umnog i čuvstvenog odziva 
i odgovora, što je način ponašanja svojstven pojedincu i svojstveni skup psiholoških značajki. 
Dakle, predstavlja pretpostavku za način umna i čuvstvena reagiranja. Temperament je 
pretežno uvjetovan nasljednim čimbenicima. Razvoj temperamenta ovisi o funkcioniranju 
vegetativnog živčanog sustava i žlijezda s unutarnjim lučenjem. lako je pri oblikovanju 
temperamenta utjecaj društvenih čimbenika gotovo neznatan, on se ipak očituje u načinima 
izražavanja čuvstava, ovisno o kulturnoj sredini. Općenito govoreći, temperament čovjeka 
očituje se u jačini čuvstvena doživljavanja, brzini izmjenjivanja čuvstvenih stanja, načinu kako 
se osjećaji izražavaju kao i općem tonu raspoloženja koje kod čovjeka prevladava. Ovisno o 
tomu kako se ti čimbenici čuvstvena života oblikuju i izražavaju, ljudi se pokušavaju svrstavati 
u razne 'tipove' temperamenata. Dakako, bilo bi teško sve druge, kao i samoga sebe svrstati 
bez ostatka u neki 'tip'. "Čisti tipovi' u životu ne postoje, stvarni ljudi imaju zbroj mnogih 
osobina koje nalazimo u tim pretpostavljenim 'tipovima'. Zamisao sklopova osobina 
podrazumijeva da svaki čovjek ima niz razmjerno izraženih osobina, više ili manje zavisnih. 
Crte temperamenta logički su kontinuumi na čijim su krajevima suprotne značajke ... 


3 križa Uvjetnost očitovanja - motivacija, način razmišljanja, temeljni stav ... 


4 elementa Način očitovanja - temperament, način ponašanja, postupanje ... 


Astrološka razdioba 12 znakova obuhvaća poglavito dva temeljna reda, unekoliko, 
istovrsnih pojmova. Podjelom na križeve odnosno četverostrukosti i elemente odnosno 
trostrukosti, ujedinjuje se u najvećoj mogućoj mjeri, prema nekom od zajedničkih obilježja, 
križ s pripadnim elementom. U svakomu od 3 križa sa po 4 znaka sukladno su stopljene 4 
elementa sa po 3 znaka. 


Hriževi 
Začetni 
Ustaljujući 
Promjenljivi 


sk 


Elementi 
Vatra — maa 
Zemlja Ha 
Zrak 
Voda — Ba 

Astrološki, križevi i elementi, zajedno označavaju splet energije koje pokreću ličnost na 
djelovanje i način kojim se te pokretačke snage izražavaju. Ustrojstvo križeva i elemenata 
temeljni su astrološki simboli, stoga je, o tom su smislu, njihovo uvažavanje neupitno. Usto je 
nužno i razumijevanje ovih osnovnih astrologijskih počela, koja simbolički sadrže najopćenitija 
svojstva, veze i odnose postojanja i mišljenja. 

Svaki od križeva i elemenata, kroz planet i njegove aspekte, 'provodnik' je do drukčije 
zbiljnosti nego što je on sam. Različitim spletovima prispodobljuju golemost složenosti i 
beskraj raznolikosti bića i pojava, neprestano razvojno preplitanje od jednog do drugog spleta, 
ovisno o naglašenosti ovog ili onog elementa i križa. Na unutarnjem planu, psihički je razvoj 
prispodobljen valjanošću 'provodnika' svojstvenog svakom križu i elementu. 

Riječju, 'biće vatre', prispodobljujući iskru oživotvorenja i pokretača rasta, poticaj je razvoju 
'bićima vode, zraka ili zemlje'. Pritom se, križevi i elementi uzajamno prožimaju stvarajući se 
naizmjence jedan iz drugoga, no nisu svedivi jedan na drugoga, već naprotiv, proizlazeći jedan 
iz drugoga, uzajamno se preoblikuju. Svaki od križeva i element odlikuje se raznolikostima, 
ovisno o razmjerima sudjelovanja i uzajamna miješanja. Slikovito kazano, razlikujemo više 
vrsta vatre: žar, plamičak, gorući plamen, požar, vatrenu stihiju ... 

Svaka osoba svjesno nastoji, načinom ponašanja, očitovati pojedinu energiju - osobine, 
sklonosti, htijenja, želje, nakane, čeznuća i ino - radije nego drugu, jer je svaki od elemenata, 
vatra, zemlja, zrak i voda, pobuđen pokretačkom silom jednog od triju križeva - začetnim, 
ustaljujućim ili promjenljivim (prilagodljivim). Spregom triju križeva i četiriju elementa dobiva 
se 12 osnovnih 'energetskih sustava", poznatijih pod nazivom znakovi zodijaka. Kroz tri titrajna 
vida motivirajuće energije iliti križa izražava se svaki od četiri elementa. Vezivanjem srodnosti 
ili različitosti (nepodudarnosti) triju križevima s četiri elemenata, dobiva se dvanaest temeljnih 
obrazaca životne energije pohranjenih u dvanaest znakova. Energije pohranjene u znakovima 
nazivamo sadržajem životne energije. 

U smislu funkcija i procesa, ustroja i sklopova, razvoja i dinamike ličnosti, tradicionalno 
razvrstavanje 12 znakova i polja u dvije važne skupine, elemente i križeve, potpomaže jasnijem 
poimanju bitnih obilježja pojedina znaka. Naime, svaki od 12 znakova prispodobljuje drukčiju 
kakvoću i kolikoću energije izraženu spletom elementa i križeva. Shodno tomu, glede značenja 
pojedina elementa, odnosno prispodobe njegove razine iskustva, svaki je znak srodan s druga 
dva znaka, a glede značenja križa s tri druga znaka. 


Ponovimo: Na iskustvenoj razini, odnosno u smislu doživljavanja bića, element je 
suodnosan počelu načina očitovanja u najširemu smislu, dakle prispodobljuje skup 
psiholoških značajki, odnosno ona obilježja pojedinca, u svom pretežitom dijelu određena 
nasljeđem, koja su pokazatelj načina kojim on doživljava i očituje svoja raspoloženja kao i 
promjene istih, dakle obrazac svojstvena mu ponašanja, ćud, 'energiju', brzinu i jačinu njegova 
umna, čuvstvena i tjelesna reagiranja i ino - riječju temperament, dočim je križ suodnosan 
počelu uvjetnosti očitovanja u najširemu smislu, dakle prispodobljuje potisnu energiju, 
svekolike pobuđivače tijekom razvoja pojedinca, odnosno skup pobuda koje čovjeka pokreću 
ili pogone na aktivnost i određuju smjer, intenzitet i trajanje te aktivnosti - riječju motivaciju. 


Stalna na tom svijetu samo mijena jest. 


Petar Preradović 

Križzevi 
počela uvjetnosti očitovanja 


Križevi su naznaka potisne pokretačke sile kakvoga odvijanja, 
kakvoga stajalište kojega osoba zauzima spram svega i svih oko sebe 
- izražava li spremnost za izazove i kušnje, ili radije traži pouzdano 
utočište, ili je, pak, spremna na prilagodbu u bilo kakvim 
okolnostima. 


Osobitost križeva je u tomu što sadrže znakove različitih obilježja i nerijetko oprečnih 
nastojanja, stoga obuhvaćaju pojmove sukoba, sraza, napetosti i bitne nesnošljivosti u smislu 
pojmova motiva, djelovanja, sažimanja, prilagođavanja i opetovana širenja. Naime, u krug, 
koji simbolizira nebo, beskraj i sveobuhvatno, umetnuta je četvorina koja predočuje zemlju, 
materiju i omeđenje, što je utjelovljeno križem, odnosno kutom od 90“, koji ovlaš označava 


smetnju, zapreku, kočnicu, tegobu, a zapravo nužnost napora, pregalaštvo ... 


U psihološkoj astrologiji: križevi su kao temeljno načelo uvjetnosti očitovanja energijskih 
oblika, prispodobljeni označitelji osobite kakvoće i kolikoće očitovanja, odnosno ukupnost 
temeljnih psihičkih i tjelesnih obilježja i značajki sadržanih u razvojnim stupnjevima odvijanja 
životnih promjena kroz tri vida motivacijskih pobuda, načinom poduzetna preokreta, protežite 
neprekidnosti i sagledavanja ishoda istog. 


12 znakova zodijaka mogu se svesti na tri osnovna motiva. Ovan, Bik i Blizanci tri su prvotna 
predloška prema kojima se mogu opisati tri zodijačka križa - začetni, ustaljujući i promjenljivi 
(prilagodljivi). Svaki nasuprotni znak i znakovi pod pravim kutom pripadaju istomu križu. 
Svaki od triju križeva tvori četiri znaka označene s četiri boje (elementi), dočim su križevi 
označeni trima bojama. Osim toga, svaki je krak križa pozitivnog (+) aktivnog ili muškog i 
negativno (-) pasivnog ili ženskog polariteta. 


Tri križa i pripadni im elementi 


Začetni Ustaljujući Promjenljivi 

Začetni križ 


Naziv je izveden iz grčke riječi tropikos što zapravo označava 
promjenu smjera u smisli obrtanja. Naime, Sunce mijenja smjer 
kretanja po širini kada dođe do rakove ili jarčeve obratnice, a 
astronomija još uvijek primjenjuje naziv 'tropski' za zviježđa, ili 
obratnice (rakova, jarčeva), od kuda i naziv za tropski zodijak. 
Međutim, 'promjena' ovdje označava ishodište, pobuđivanje ili 
novi početak, započinjanje, ali i dovršavanje čega prethodno započetoga, dakle obrat, 


zapravo točku preokreta koja je u svezi s promjenom smjera djelovanja. 

U suvremenoj astrologiji, pojam izveden iz latinske riječi cardo, označava štogod 
znakovito, izvanredno, prvorazredno, a daljnja izvedenica latinskoga pojma cardines odnosi 
se na spojnicu šarke vrata ili osovinu, odnosno osnu poveznicu. 

Prostorno razmatrano odnosi se na četiri čimbenika koji uzajamnim križnim osnim 
poveznicama tvore četvorinu unutar kruga zodijačka sustava ili sustava polja, znanu i kao 
kardinalni, glavni, temeljni ili najvažniji križ. 

Tvore ga znakovi Ovan, Rak, Vaga i Jarac 
i suodnosna im polja 1., 4., 7.,i 10. 
Začetni križ označavamo crvenom bojom. 


Mimogred, počeci ovih četiriju znakova (0%) označavaju četiri 
točke početaka godišnjih doba, ravnodnevicu i suncostaj. 


U smislu uvjetnosti očitovanja, kao motivacijska pobuda, 
prispodobljuje htijenje, snagu, moć, energiju, cilj ... 


Za ove znakove i polja, odnosno njihovu temeljnu motivaciju, 

što su htijenje i snaga, osobno rabim pojam začetni, jer im je prispodobljena psihička i 
tjelesna energija, uvjetnošću očitovanja, ciljno usmjerena poglavito na započinjanje - kao 
pobuda, poticaj na radnju, djelovanje, pothvat ... Začetno pobuđujući i pojačavajući 
djelotvornu snagu do najvišega stupnja napetosti, žarišno usredotočujući određene vidove 
energije, pokazatelji su poticajna vrhunac djelatna odvijanja čega uz iznimno smionu 
poduzetnost, kao i ushićenosti nečim ili nekim kroz doživljajno iskustvo izravne činidbe 
posve neusiljenim i nesputanim načinom oslobađanja energije. 


Začetni znakovi, prispodobljeno ljudskome biću, u prenesenu značenju, naznačuju 
odrješitu poduzetnost, a osobe njihove pretežitosti, u kozmogramu, žele se u mnogo čemu 
okušati. Izrazito su sklone djelovanju i žele voditi, silno su usmjerene ka postignuću i s 
lakoćom započinju nove poduhvate. One su poticatelji i pokretači, a svojim htijenjem, 
energijom i smjelošću kadre su mnogo toga učiniti. U procesu razmišljanja zaključuju od 
uopćenog prema pojedinostima, odnosno kadre su žarišno usmjeriti općenitosti. Odrješitost 
i provedba ključni su pojmovi u promišljanjima. Druge ljude doživljavaju poput energetskih 
potencijala i hijerarhijski utvrđena vida moći. Na djelovanja ih pokreće i vanjski poticaj i 
unutarnja energija pri čemu nastoje razviti sposobnost nadzora iste glede ovladavanja 
njome i životom. U nastojanju nadziranja svih i svega oko sebe, ne uvažavaju niječni odziv 
drugih, neskloni su ustupcima, s teškoćama prihvaćaju poraz ... 

Općenito, pripisuje im se obilježje pobuđujućeg zamaha, a shodno elementu iliti načinu 
ponašanja, očituju se različitim vidovima: Ovan kao netko tko potiče, pogoni i nuka; Rak 
uključivim ili isključivim načinom; Vaga uravnotežujuće posredovno; Jarac motiviran 
dugoročnim sadržajima ... 


Primjerice nalazi li se Mjesec u nekomu od ovih znakova, čuvstveni Ja se doživljava kroz 
težnju za ovladavanjem i moći u izvršavanju, u postizanju ciljeva, u osvajanju. To je Mjesec 
sa snažnim osjećajima, u vatrenomu znaku on svladava prepreke, u vodenomu znaku zalaže 
se za svoje bližnje, u zračnomu znaku ublažava sukobe, a u zemljanome znaku je postojan, 
pouzdan i žarišno usmjeren ka cilju. 


Začetna polja su okosnica sustava polja. Tvore ih osi obzora i podnevnik. Od davnina, 
planetima koji su se nalazili u tim poljima pripisivane su preuveličane značajke. No, to nikako 
nije važeće za većinu kozmograma, napose ako su ti planeti daleko od vrhova polja. 
Međutim, u svim slučajevima potiču, odnosno započinju kakvu činidbu i izvedbu. U tom 
smislu, napose u 1. i 10. polju, doimlje se da je Ja uvijek zabrinut za (ne)uspjeh. 


Snaga započinjanja, poduzimanje čega, djelovanje, činidba, radnja, okosnica su ovih 
polja. Nešto prethodno osmišljeno želimo opipljivo uobličiti, proizvesti kako bi isto potom 
dobilo uporabnu vrijednost. To je osnovni smisao svih začetnih polja. Dakako, ovi se djelatni 
procesi odnose na različita interesna područja, i naznaka su posve različitih očitovanja, već 
u skladu s križem kojega je polje sastavnicom. 


Kako god, u ovim je poljima, prispodobljena im, psihička i tjelesna energija usmjerena na 
započinjanje čega unutar danih okolnosti i prilika, odnosno na ishodište tijeka odvijanja unutar 
njih sadržana, dakle uvijek uvodeći u novi početak, novo djelovanje usmjereno prema 
kakvomu cilju - naznaka su poduhvata koje pojedinac može sam poduzeti i pokrenuti, a od 
trenutna je značenja za njegovo doživljavanje i ponašanje. 


Prevladavanje začetna križa 


Prenaglašenost začetnih znakova, prispodobljeno ljudskome biću naznačuje A 

da će osoba biti radije će biti pretjerano aktivnom nego prihvatiti okolnosti a - 

kad nema zanimljivih zbivanja ili zamisli. lako vrlo zauzeta vlasttin BB 
aktivnostima i projektima, usmjerava pozornost i na bitna područja života dom, obitelj, ljubav 
ili profesiju. Usredotočenost na izazove, rješavanje sukoba, kriza i problema, umnogome ovisi 
od činjenice dominiraju li kozmogramom Ovan, Rak, Vaga ili Jarac. 


Pomanjkanje začetne pobude 


da osoba često uživa u promatranju i jednostavnu postojanju bez nužnoga 
djelovanja. Ipak, glede snažnih unutarnjih potreba, a potaknuta izvanjskim 
čimbenicima, može silno nastojati dokazati se kroz aktivnost ili može zamijeniti bogat 
unutarnji čuvstveni život aktivnim uključivanjem u isprazne izvanjske izazove. 


Nedostajanje začetnih znakova, prispodobljeno ljudskome biću naznačuje Ž 

Ustaljujući križ 


Naziv je izveden iz grčke riječi stereos što zapravo označava nešto 
fiksno, čvrsto ili opipljivo, ali ne u značenju 'nepokretan' što se 
primjenjuje za zvijezde stajačice. Naime, u helenističkoj astrologiji 
riječ stereos primjenjivala se kao naziv za sva trodimenzionalna 
(tvarna) tijela, upravo u smislu opipljivosti, osjeta čvrstoće, 
nepokolebljivosti, neprekidnost, protežnosti, nepromjenjivosti, 
trajanja, održivosti i stalnosti, kao posljedak dugotrajna 'odvijanja' nekih prethodnih radnji, 
pobuđenih unutarnjim ili vanjskim čimbenicima, kojih učinci imaju trajne ili nastavljajuće 
učinke. 


U suvremenoj astrologiji, pojam izveden iz latinske riječi figere označava štogod pripojiti, 
pribosti, a daljnja izvedenica latinskoga pojma fixus odnosi se na utvrđen, učvršćen. 


Tvore ga znakovi Bik, Lav, Škorpion i Vodenjak 
i suodnosna im polja 2., 5.,7.,i11. 


Ustaljujući križ označavamo plavom bojom. 


U smislu uvjetnosti očitovanja, kao motivacijska pobuda, 
prispodobljuje sigurnost, postojanost, održanje, pouzdanost, 
korisnost, svrhovitost ... 

Za ove znakove i polja, odnosno njihovu temeljnu motivaciju, 
što su sigurnost i postojanost, osobno rabim pojam ustaljujući, jer 
je prispodobljena psihička i tjelesna energija, uvjetnošću očitovanja, ciljno usmjerena 
poglavito na odgovor - kao odziv na poticaj, dakle uzvrat, uzvratno djelovanje ... Usklađujući 
i dopunjujući oblike, združujući ih, štiteći od silovitih zamah začetnih poticaja, jasno 
određujući, žarišno usredotočujući, ustaljujući, svrhovito ustrojavajući određene oblike 
energije, pokazatelji su vrhunca učvršćivanja nečega ili nekoga sa svrhom održivosti, 
ustrajna očuvanja kroz iskustvo doživljavanja osjećaja sigurnosti na pouzdani, postojani, 
ustaljeni, a katkad i posve kruti, svojeglavo nepopustljivi način nadzirući kretanje energije i 


sprječavajući njezino nepotrebno rasipanje. 


Ustaljujući znakovi, prispodobljeno ljudskome biću, u prenesenu značenju, naznačuju 
težnju sigurnosti i djelotvornosti, a osobe njihove pretežitosti to postižu uspostavom 
procesa ustaljivanja. One vole uvriježenost, pravila, dosljednost i ustroj, stoga i iskazuje 
nepovjerenje prema svemu novomu ili kakvoj promjeni postojećeg. Silno žele ustrojiti 
pouzdan, postojan i sustavan poredak i, dakako, zanavijek ge zaštititi i očuvati. 


O ovomu je vidu pranačelo silovite oblikovne stvaralačke snage ustrojeno, odnosno 
ograničeno u svojoj neusiljenosti i živosti. Tu se ono izražava u postojanom obliku. S obzirom 
na cjelinu, nastojanje ovoga vida je da izražavanje zamisli, kroz poticaj za stvaranjem začetna 
vida, poprimi konačan oblik, svrha čega je održanje kroz dulje vremensko razdoblje. Biku je 


naglasak na potrebama i važan mu je osjećaj materijalne dobrobiti: Lav očituje izrazitu volju 
i, za osjećaj sigurnosti, važan mu je osjećaj priznatosti; Škorpion je hladnokrvno postojan i 
snažnih osjećajnih utisaka na koje je gotovo nemoguće utjecat; Vodenjak je sposoban 

odlično zapažati i, iako voli promjene, postojan je u svojim unutarnjim idealima, izrazito je 
samostalan i ima vrlo određeno mišljenje o čemu ili komu. 


Ustaljujuća polja prispodobljuju oblikovanje, učvršćivanje i ustaljivanje aktivnosti, 
stoga su naznakom pojedinčevih želja u područja života nad kojima želi imati nadzor i 
uvriježiti ga. Okosnica im je sigurnost i pouzdanost. 

Cilj im je osigurati dobar ishod organiziranja i planiranja, postići uspjeh i dobiti najviše iz 
svake prilike s najmanjim mogućim utroškom energije, uz posljedičnu snažnu ovisnost o 
okolnostima što, posljedično, uzroči stanoviti nedostatak duhovne slobode. Ova ovisnost o 
stanjima ili okolnostima koje osobe nastoji iskoristiti znakovita je za sva ustaljujuća polja, 
napose u područjima sjenka. No želja za ustaljivanjem okolnosti, prilika i stanja nije samo 
pitanje udobnosti, već joj je cilj, poduzimanjem mjera osiguranja, zaštita od svih mogućih 
opasnosti 

Stoga je u ovim poljima najvažnija sigurnost. U 2. polju, bitna je materijalna sigurnost; u 
5. polju priznatost i zaštita djelokruga ličnosti; u 8. polju zadobivanje sigurna društvena 
položaja; u 11. polju organizacija i planiranje pouzdanosti svih odnosa. 

Kako god, u ovim je poljima prispodobljena im psihička i tjelesna energija usmjerena na 
osiguravanje, ustaljivanje, protežnost, održanje okolnosti, prilika i stanja kao i njihova tijeka 
odvijanja unutar njih sadržanih, dakle uvijek na nastojanja da se, svim raspoloživim 
sredstvima, pod svaku cijenu, zadrže, zaštitite i očuvaju postojeći poredak, okolnosti i stanja, 
napose pojedincu ono plodonosno, ono što ga prožima posvemašnjim osjećajem sigurnosti, 
a od trajnoga je značenja za njegovo doživljavanje i ponašanje. 


Prevladavanje ustaljujućeg križa 


Prenaglašenost začetnih znakova, prispodobljeno ljudskome biću z P 
naznačuje da osoba usmjerava svoju pozornost na vlastite vrijednosti, 7/4 - 
ostvarenje ciljeva i zadovoljenje svojih želja. Nešto sporija na početku, 7, 

puna je energije kada odredi tijek akcije. Protivi se mijenjanju pravca, odbija biti guranom, 
vučenom ili pod pritiskom. 


Pomanjkanje ustaljujuće pobude 


4" Nedostajanje začetnih znakova, prispodobljeno ljudskome biću naznačuje 
4% da osoba može imati teškoća glede dovršavanja onoga što je započela i ; 
razvijanja ustrojbe, sustavnosti i postojanosti u načinu svojega življenja. 
Stoga, nadomjesno, može postati opsjednutom organiziranjem i raznim djelatnim 
završnicama ili provjerom snage svoje volje može težiti za teško ostvarivim ciljevima i 
projektima. 

Promjenljivi (prilagodljivi) križ 


Naziv je izveden iz grčke riječi disomos što zapravo znači 
dvotjelesni, a primjenjivani su u svrhu opisivanja prilagodbe 
promjenama okolnosti, stanjima, uvjetima i činidbi, jer u sebi nose 
sjeme nadolazeće promjene koje uvijek iznova pokušavaju 
zasaditi, stoga neprestano, na razne načine, pokušavaju nešto 
izmijeniti ili ponavljaju štogod u nastojanju mijenjanja. 


Tvore ga znakovi Blizanci, Djevica, Strijelac i Ribe 
i suodnosna im polja 3., 6., 9., i 12. 


Promjenljivi (prilagodljivi) križ označavamo zelenom bojom. 


U smislu uvjetnosti očitovanja, kao motivacijska pobuda, 
prispodobljuje — kontakt, — naklonost, odnos, = povezivanje, 
prilagođavanje, učenje ... 


Za ove znakove i polja, odnosno njihovu temeljnu motivaciju, 
što su kontakt i naklonost, osobno rabim pojam promjenljivi (prilagodljivi), jer je 
prispodobljena psihička i tjelesna energija, uvjetnošću očitovanja, ciljno usmjerena 
poglavito na ishod - kao plod onoga što je već postignuto ... Posredujući i ujedinjujući 
poticaje i oblike, povezujući, spajajući, prilagođavajući, dopunjujući, mijenjajući, 
preinačujući, vrjednujući, nalazeći im značenje i primjenjivost, razmještajući i 
preusmjeravajući tokove određenih oblika energije, pokazatelji su vrhunca težnje i 
nastojanja u traganju za nečim ili nekim novim kroz iskustveno doživljavanje mnogostrukih 
mogućnosti unutar životnoga iskustva, očitujući se načinom prilagodljiva, ali katkad zdvojni 


višeznačjem, i raspršeno neuravnotežena usmjeravanja energije. 


Promjenljivi (pritagodojivi) znakovi, prispodobljeno ljudskome biću, u prenesenu 
značenju, naznačuju želju za ostvarivanjem kontakata, a osobe njihove pretežitosti otvorene 
su za sve i svakoga, žele razumjeti druge i nastoje uspostaviti odnose među svima. Silno teže 
razmjeni informacija. Iznimno su znatiželjne, silno ih zanima tematika svakovrsnih sveza i 
odnosa, sve što je povezano sa zajedničkim životom, sa psihološkim, humanitarnim, 
društvenim, međuljudskim odnosima, osjetilnošću, kulturom, umjetnošću ... One su kadre 
neusiljeno se odnositi prema okolini, pa i suosjećano se odazvati potrebama drugih. 

Nakon aktivna pobuđivanja začetnih i ustrojbe ustaljujućih znakova, ono što nedostaje 
su ravnoteža i sklad. Slijedi posredovanje između početna zamah i ustaljivanja, između 
energičnosti i zastoja i uskladba istog. Kroz sposobnost pomirbe suprotstavljenih sila, 
razvijaju se inteligencija i mudrost. Zadatak im je prilagoditi se nekim novim uvjetima i 
okolnostima, promjenama. Naglašeni su bistroumlje i umješnost. lako su iznimno 
snalažljive, osobe se katkad poradi rastresenosti doimlju unekoliko 'smetenima'. 


Bliznaci očituju najviše promjena u području misli i stavova, a toliko su radoznali da su 
spremni na bilo kakve novonastale okolnosti i stanja; Djevica se može gubiti u traženju 


pojedinosti, nesigurna je u svojim djelovanjima i vrjednovanjima pa je najmanje sklona 
promjenama; Strijelac uživa u promjenama većih razmjera, sklon je mijenjati i način življenja 

i uvjerenja i boravišta; Ribe su osjećajno vrlo nestalne, podložne utjecajima i promjenama 
raspoloženja. 


Promjenljiva (prićagodljiva) pobja prispodobom snage raspoznavanja uspoređuju, 
vrjednuju, prosuđuju ishod i učinke, i ako je nužno ispravljaju, upotpunjuju, poboljšavaju, 
stoga su naznakom djelokruga u kojemu postoji dotok, razmjena i prijenos misli, 
razmišljanje, ukratko saznavanje, učenje i promišljanje. U njima su uvijek odvijaju svjesni 
procesi spoznavanja, procesi osvješćivanja - pasivni kao ishod prinude, ili aktivni kao ishod 
istraživanja. Ovdje prikupljamo iskustva, trpimo zbog poraza ili osujećenosti, likujemo zbog 
uspjeha, odstupamo od zatečena stanja. 


Kako god, u ovim je poljima prispodobljena im psihička i tjelesna energija usredotočena 
na nove spoznaje i životne zadatke glede razvoja, rasta i unapređenja iskustava unutar njih 
sadržanih, dakle u njima pojedinac uspoređuje, vrjednuje postojeće, sagledava prednosti i 
nedostatke, iznalazi poveznice, prosuđuje ishode i učinke kao i možebitnu potrebu za 
ispravljanjem, poboljšavanjem, upotpunjavanjem, nadgradnjom, preinačavanjem kroz 
razmjenu, dotok i prijenos misli i promišljanje, istraživanje novih i boljih zamisli i ino, ukratko 
uči, a od prolazna je značenja za njegovo doživljavanje i ponašanje. 


Prevladavanje promjenljiva (prilagodljiva) križa 


Prenaglašenost začetnih znakova, prispodobljeno ljudskome biću . 

naznačuje da je osoba zaokupljena osobnim odnosima. Teži raznovrsnosti Bb 

i promjeni. Više voli plivati niz vodu, nego ići nasuprot struji. Spremno se A. 
prilagođava ljudima i okolnostima u životu. Međutim, nerijetko ne zna što zapravo želi i 
kojim putom krenuti. 


Pomanjkanje promjenljive (prilagodljivi) pobude 


Bb BA > Nedostajanje začetnih znakova, prispodobljeno ljudskome biću naznačuje 
DA “da osoba obično zna što želi. Međutim, najčešće nespremna na ustupke, 

a.s može uporno ustrajati u nastojanju da se drugi ljudi njoj prilagođavaju. 
Imajući teškoća s objektivnim i subjektivnim promjenama, često pokušava unijeti promjenu 
u izvanjske okolnosti, katkad i na vrlo dramatičan način. 


Primjer tri vida očitovanja temeljnih motiva 


Začetni izumi stroj za pletenje kako bi si ispleo džemper. Pritom, iznimno voljan, brinući 
o ispravnomu radu stroja, radišno prione poslu kako bi dogotovio željeno. Potom se 
posvećuje nečemu drugomu. 

Ustaljujući proizvodi mnogo džempera jer želi dobrano napuniti svoje skladište. Tako se 
osjeća sigurnim. Skrbi o tomu što ima, uživajući u blagodatima obilja. 

Promjenjivi (prilagodljivi) uočava ljude kojima je hladno i domišlja se kako ih zbrinuti s 
džemperima. Smišlja način oglašavanja kojim objašnjava prednosti nošenja džempera. 

Elementi 


počela načina očitovanja 


Elomenti - grč. oroiyelov, orolxoc, stoikhos - prapočela - 
(stoicheion od stoicheo 'poredati, svrstati"), prema Aristotelu su 
tijela koja se krajnje dijele, a koja se opet ne dijele dalje u one 
druge, na počela "vrstom različita" (Metaf., V, 3, 1014 a 32). 
Prema Empedoklu postoje četiri elementa, 'korijena' (fičvuara, rhizomata): vatra, voda, 
zrak i zemlja, neki su dodavali i eter (pitagorejci i Aristotel). Prema Talesu element je bila 
voda, za Anaksimena zrak itd. Zanimljivost je da se u helenističko doba taj pojam rabio i za 
označavanje pokazivača na sunčevu satu, odnosno njegove sjene. No, uglavnom taj je 
pojam, u prenesenome značenju, oznaka prapočela, temeljna načela zamisli ili poimanja, a 
kao izvorna sastavnice očitovanja nekih složenih pojava sastavni je dio neke složene cjeline, 


a kao način djelovanja skup je temeljnih sila koje se međusobno povezuju, sjedinjuju i 
stvaraju sve što postoji. 


Četiri astrološka elementa, upućujući na okosnicu životne energije, čine taj energijski 
ustroj vidljivim. U svakomu pojedincu prispodobljuju osnovu energije i svijest o postojanju. 


Astrološki elementi su podijeljeni i u dvije osnovne skupine: vatrene i zračne, koji 
označuju aktivna i samoizražajna obilježja; vodene i zemljane, koji označuju pasivna, 
prijemljiva i u se zatvorena obilježja. No, ti pojmovi više odgovaraju načinu očitovanja tih 
energija i načinima vlastita izražavanja, nego što odgovaraju općenitim obilježjima koja 
mogu biti nasumično i uopćeno primijenjene na sve ljude određenog reda. 

Primjerice, vodeni i zemljani znakovi radije uvijek primaju, oprezni su, zatvoreni u se i 
sami sebi dovoljni, žive više u svojemu svijetu i ne dopuštaju odljev svoje suštinske energije 
prema izvanjskome svijetu bez prethodna temeljita promišljanja, što im zapravo dopušta 
izgradnju čvrstih temelja za vlastita djelovanja. Vatreni i zračni znakovi su izražajniji, jer 
uvijek nešto daju, odnosno izlijevaju svoju energiju i životnu tvar bez pričuve ne brinući o 
zalihama, katkad, čak, i zanemarujući sva ograničenja. Vatreni, izravnim i samoživim 
djelovanjem, a zračni, društvenim djelovanjem i govornim izražavanjem. 


Ova podjela kao i činjenica da su znakovi suodnosnih elemenata (npr. Bik-Ribe = zemlja- 
voda) zapravo općenito nadopunjujući, znakovita je, ne samo u tumačenju kozmograma, 
već također i u umijeću poredbene astrologije. 

Svaki znak pojedina elementa jest različit način očitovanja iste temeljne energije 
sadržane u znaku i predstavlja različite razine ustroja energije, iskustava, razvoja i napose 
načina ponašanja. 

Brzina i snaga umna, čuvstvena i tjelesna odziva, postupci i načina kako štogod činimo 
očituje se kroz četiri različita vida energije, a izvana je uvijek vidljivo kako postupamo, 
štogod činimo ili rješavam, usklađujemo misli i osjećaje, odnosno vidljivi su uvriježeni 
obrasci ponašanja i reakcije. 

U psihološkoj astrologiji: elementi su kao temeljno počelo iskonske prostorno vremenske 
nezaustavljivosti prirodnih snaga i sila, u svom pretežitom dijelu određeni nasljeđem, 
prispodobljeni označitelji temeljnih nositelja ukupnosti energijskoga bitka životnoga 
iskustva, odnosno izvornosti očitovanja psiho-tjelesne ustrojbe i, stoga, kroz funkcije psihe, 
načina kojim osoba pokazuje i doživljava svoja raspoloženja i promjene istih, dakle 


svojstvena načina ponašanja stanovite pojavnosti. 


Pasivni 
Voda - Ženski 
Introvertni 
keu 


Subjektivna 
usmjerenost 

Prihološka 
VAGOJOJAfV 


Vatra (grč. nOp pur), prispodobljujući počelo nadahnuća, zanosa, djelovanja, 

oplodnje, životnosti, samostalnosti, odlučnosti, smionosti, borbenosti, iznimne 

silovitosti ..., pospješujući pa do krajnjih mogućnosti ubrzavajući način očitovanja i 
usmjeravajući ga prema izvanjskim životnim iskustvima ..., naznačuje, kroz izričnost, plameno 
žarko, radišno, neusiljeno, nesputano, odlučno i iznimno upečatljivo izražavanje samoga sebe 
.., dakle, blještavo isijavanje energije načinom je življenje i ponašanja kroz pothvate i 
pokretačku poduzetnost ... 


Zemlja (grč. vj ge), prispodobljujući počelo svijesti o praktičnome, posvemašnja 
opreza, organiziranja, radne etike, određenosti, važnosti, ostvarenja, posjedovanja, 
svega tvarnog, osjetnih zamjedbi i doimanja, oblikovanja ..., umirujući i usporavajući 
način očitovanja unutar svih životnih okolnosti, uvjetujući i upravljajući djelovanje na 
neposrednu uspješnost ..., naznačuje, kroza činjenična ili stvarna stanja, djelotvorno, korisno, 
prikladno i dolično izražavanje samoga sebe ..., dakle, sposobnost svrhovite primjene načinom 


je življenja i ponašanja kroz iskorištavanje i usavršavanje svijeta ... 


Natuknica: Zemlju bi se moglo usporediti sa 'sedativom' koji netko mora uzeti kako bi mogao 
podnijeti ili otrpjeti izgaranje u plamenu vatrena dijela svoje ličnosti. Naime, načelo zemlje umanjuju 
mogućnost iscrpljivanja svega vezanih uz psihičko i tjelesno, a ujedno je od umirujućeg učinka na 
čuvstvena uzbuđenja vode i razdražljivost živčana sustava zraka. 


Zrak (grč. &rip aer), prispodobljujući počelo umne aktivnosti, gibljivosti, znatiželje, 

domišljatosti, svijeta predodžbi, komuniciranja, druževnosti, prijenosa, posredovanja, 

prilagodbe, osebujnosti, sposobnosti uvjeravanja ..., pa raspirujući i potkrepljujući 

način očitovanja glede načina mišljenja i ukupnosti duhovnih osobina, sklonosti i 

stanja u odnosu na izvanjska životna iskustva ..., naznačuje, kroza svijet beskrajnih 

mogućnosti, svjesno, umom zamišljeno i govorom potkrijepljeno izražavanje samoga sebe ..., 

dakle, razmišljanje je načinom življenja i ponašanja kroz umnu usmjerenost, opažanje, 
poimanje i izričaj ... 

Natuknica: Zrak simbolizira prije težnju za promišljanjem i odmjeravanjem onoga što smjeramo u 

odnosu na vlastita očekivanja, nego želju za neusiljenim djelovanjem poput vatre. No, oboje (vatra i 


zrak) simboliziraju iznimnu potrebu za istraživanjem koji ih pokreće da djeluju u smislu vlastita 
usavršavanja i promaknuća. 


Voda (grč. Ućwp hudor), prispodobljujući počelo čuvstvenosti, osjetljivosti, dubine, 
dubokoga poniranja u misli i čuvstva, izravnoga promatranja sadržaja svoje svijesti, 
promatranja i dubokoumna promišljanja sebe i svijeta oko sebe, uvida, stvaralačka 
uživljavanja, obuzetosti, privatnosti, hranidbe ..., polaganim i urednim načinom 
očitovanja pretražujući zamršeni splet nesvjesnih tananosti, ispitujući mogućnosti životnoga 
razvoja i osmišljena življenja ..., naznačuje, kroz želje ili očekivanja, nerijetko i podređenih 
radnji, posvemašnje čuvstveno izražavanje i potpuno osjećajno zadovoljenje samoga sebe ..., 
dakle, čuvstvovanje je načinom življenja i ponašanja kroz predanost, suosjećanje i duboko 


osjećajno reagiranje ... 

Pripomena, razvrstavanje 12 znakova i polja na elemente i križeve, u svojoj osnovi, ne 
podliježe svrstavanju ili tipologiji niti jedne teorije ličnosti, u smislu crta ličnosti, karaktera i 
inog, stoga su Jungove funkcije psihe, koje slijede, samo usporednica za promišljanje ... 


Usporednica - za promišljanje 
astrološki elementi = Jungove postavke funkcija psihe 


Vatra = Intuicija - 'više je zanima vjerojatno nego činjenično' 


Vatreni način - ushićeno i odlučno, snažne volje, nuka i nagoni druge, neprestano 
naglašavajući potrebu za djelovanjem. Pobuđuje i sposoban je svoju žudnju, oduševljenje i žar 
prenijeti drugima, kojima s lakoćom izražava svoje zamisli, ali je pritom manje spreman slušati. 
Protivljenje mu nikada nije kamen spoticanja, već prije dodatan poticaj za djelovanje, a rad ga 
okrjepljuje. Sklon je pretjerivanju, oholosti, umnogome veličajući sebe, naglašavajući vlastiti 
Ja. Brzopleto donosi sud, brzo osuđuje, i tvrdoglavo ustraje u čemu, nerijetko bez valjana 
razmišljanja, a katkada i bez odmjerene obzirnosti spram onih koji mu se nađu na putu. Nazora 
prožeta životnim žarom, promatranjem života s najljepše strane, uvijek zdušan, samouvjeren, 
izravan, može biti začetnikom, vođom i uzorom drugima. Vatra određuje što se događa. 


| Zemlja = Osjetilnost - 'ono mi kazuje da nešto jest' 


Zemljani način - ležerne naravi, suzdržan, razborit, sve rješava smireno, sagledavajući 
što ili koga kritičkim okom ukazuje na pogreške. Izbjegava sukobe ili suprotstavljanja. Zbog 
suzdržane naravi katkada mu nedostaje prodornost, oduševljenja i neusiljenosti. Budući da 
mu je težnja ugađati i da po svaku cijenu žele izbjeći sukob, on može postati odveć pomirljivim. 
Katkada je toliko pomirljivi da se čak ima dojam kako i ne zna koje su mu vlastite želje! 
Pouzdan je, praktičan, svrhovit, uz osjećaj povezanosti s prirodom. Koristi osjetila za 
objektivno opisivanje činjenica. S izrazitom sviješću o vrijednostima i razmišljanjima 
usmjerenima ka korisnosti, dobar je organizator, no više voli posao koji pruža ustaljenost i 
sigurnost negoli onaj koji je zahtjevan i s visokim postignućima. Zemlja prepoznaje što se 


događa. 


ZF aK = Mišljenje - 'ono stvari daje ime' (spoznajni procesi u pravom smislu te riječi) 


Zračni način - stvaralačke je, domišljate, pa i pustolovne naravi. Prednost mu je 
sposobnost "življenja u sadašnjemu trenutku' i zbog toga što ne razmišlja o prošlosti i što ne 
troši vrijeme brinući se za budućnost, on ima vrlo optimističan, radostan stav prema životu. 
Daruju sebe, velikodušan je, surađuje i pun je razumijevanja. Voli opušteno razgovarati s 
drugima i mnogo štošta olako prihvaća. Teoretik, pomalo neopredijeljen, iznimno je govorno 
i pismovno umješan, što mu omogućuje vrlo dobru komunikaciju, pri čemu najčešće zna kako 
drugi razmišljaju, a često je drugima izvorom nadahnuća. Sklon je površnosti. Daje prednost 
odnosima i slobodi izražavanja. Željet će koristiti svoje domišljato, logičko i brzo razmišljanje 
za iznošenje novih zamisli, razradbu i izvedbu čega. Zrak zna što se događa. 

ka Voda = Čuvstvo - 'ono mi kazuje što meni koliko vrijedi" 
% P)) 


Vodeni način - sklon je cijeniti ideal, bilo da je to istina, ljepota ili pravednost. Ali isto 
tako može snatriti s tugaljivim nazorom, ozlojeđen ozračjem, napose kada 'čezne za nebom' 
pa ga ništa ovozemaljsko ne može zadovoljiti. Osjetljiv je, dojmljiv i visoko vrjednije osjećaje i 
sanjarenja. Ovisan o svojemu raspoloženju, stanju duše, vrlo je promjenjiv. Zbog sklonosti 
razmatranja i odmjeravanja svakoga razloga za i protiv čega ili koga, može se doimati 
kolebljivim i neodlučnim. Zbog spora reagiranja i sklonosti okrenutosti sebi uglavnom odlučuje 
na temelju ideala. Obziran je, suosjećajan, sklon razmišljanju u samoći, katkad prekomjerno 
zaokupljen sobom. No, njegova je iznimna sposobnost razumijevanja čije naravi uvidom i, 
shodno tomu, velikih je mogućnost uživljavanja u druge. Voda osjeća što se događa. 


Vatreni znakovi i polja 
Ovan, Lavi Strijelac - 1., 5. 1 9. 


Vatreni znakovi, prispodobljeni osobi, u prenesenu 
značenju, naznačuju zračenje koje iz dubine bića svojom 
snagom prožima sve oblike života. Izražava se 
isijavanjem, odlučnim životnim načelom uobličenim i 
iskazanim u ushićenu uzbuđenju do zanesenosti, 
ohrabrujućom vjerom u sebe i vlastite nakane koje 
svojim svjetlom 'boje' svijet. Njezino neprestano 
zanimanje za budućnost, primjer je za dobro 
raspoloženje, veliko samopouzdanje, golemu unutarnju 
snagu, žilavost (ali ne i istrajnost), te neposredan i iskren pristup. No, sučeljena s nečim 
neugodnim, pribjegava izbjegavanju, naprosto mijenjajući smjer u prostoru i vremenu, 
dopuštajući time da je drugi optuže za neodgovornost. Upravo poput djece (što u duši uvijek 
u jesu) bježi u svijet mašte igrajući poput glumca zamišljenu ulogu s kojom se često i 
poistovjećuju. 


Sve prethodno navedeno, bjelodanim je uporištem njezinim dramatičnim aktivnostima na 
razini održanja posve jasnog osjećaja sebe. Temeljem je to i njezinoj prirodnoj sklonosti 
davanja poticaja komu ili čemu, ali i početnim je korakom u nekom radu izvan (s onu stranu) 
neposredne glavne djelatnosti uz neminovni upečatljivi posljedak i na sebe i na druge. 

Unatoč tomu što je i pri najmanjoj poteškoći sklona srdito ustvrditi da cijeli svijet ima nešto 
protiv nje, uz stanovite razlike, sve osobe mogu biti iznimno uspješne u obnašanju svojih 
djelatnosti. Pritom će Ovan naglašeno izražavati samosvojnost, do samoživosti, nastojati proći 
glavom kroza zid ili se donkihotski pokušati boriti s vjetrenjačama; Lav će, pak, preuzetno 
vjerujući da je u najmanju ruku daljnji Zeusov potomak, sebe smatrati središtem svega; dočim 
će Strijelac, koji baš i ne drži riječ, u svojoj sklonosti sveobuhvatnosti nastojati izbjeći 
ispunjenje danih obećanja. 


e 

[>> Vatrena pobja prispodobljuju oblikovanje osobnih uvjerenja i stavova 

. prema životu, kao i očekivanja od njega, kroz vrlo životan, aktivan način 

| f \ življenja. Naznačuju odljev energije prema okolini, čeznuća i nadahnuća 

Up MA“ koje nas nagone da nešto učinimo baš upravo onako kako to i činimo. 

\ Osoba s naglaskom na ovim poljima puna je ushita, oduševljenja, snova 

— najviših uzora o budućnosti. Vjera u sebe (ili pak naglašen manjak vjere), 

zapravo potreba da svijet sagleda u svim njegovim preljevima i potankostima, kroz osobnu 

poduzetnost, prevladava velikim dijelom njezinih aktivnosti. Ona se ponajprije očituju 
projiciranjem snova u stvarni svijet, a potom doživljavanjem istinskog ostvarenja tih snova. 


Prispodobljene značajke planeta u tim poljima znakovite su glede osobna stava prema 
životu kao takvom, kao i ukupna osjećaja vjere u se. Naša uvjerenja, očekivanja, naš osjećaj 
postojanja, a napose osjećaj identiteta, određuju i naše stavove prema životu općenito. 


Prevladavanje vatrenih znakova 


Pretežitost vatrenih znakova u kozmogramu, svojim 

prispodobljenim značajkama, u  prenesenu značenju, 
naznakom je osobe koja se odlikuje izuzetnim samopouzdanjem i 
čvrsto vjeruje svojim sposobnostima i mogućnostima u kojima nalazi 
poticaj za vlastite postupke i djelovanje usmjereno prema vanjskim 
ciljevima. No, problem je nepravodobno sagledavanje prekomjernosti 
unutar motivacijska procesa što se može očitovati u 
samosagorijevanju, iscrpljivanju do posvemašnje istrošenosti organizma, katkad kroz alkohol 
i opijate. Usredotočena na izvanjska zbivanja, samo događanja radi, osoba se zapravo 
usmjerava na mnogovrsne aktivnost kojima se jednostavno ne može oduprijeti. U dodiru se 
očituje odveć silovito, s neumjerenom željom izravna, neposredna i nametljiva djelovanja na 
druge. Zapravo, ispod površine potištenosti izbija neprilagođena nesputanost, neobuzdanost, 
žestina, pretjeranost u ophođenju, a sve je to prožeto potrebama za samopromidžbom i 
priznanjem, uz naglašenu samovažnost i iznimno jednostrane postupke u ostvarenju ciljeva. 


Prošireni primjer tumačenja: Osoba burno, ali kratkotrajno očituje čuvstva, koja se 
izmjenjuju ustupajući mjesto novima. Iznimno pobuđujući voljni mehanizam težnje za 
probitkom, nagoni je na djelovanje u kojemu naprosto izgara, stoga je sklono potpuno se 
predati aktivnostima, napose u nastojanju bržeg dosezanja vrha. Ponekad će to nastojati 
ostvariti na najlakši mogući način, izbjegavanjem sučeljavanja s problemima, ne birajući 
pritom sredstva, opravdavajući ih ciljem. Preuzetna, umišljenih vlastitih vrijednosti u želji da 
ostavi blistav dojam, zapravo pokretana potrebom za priznanjem, može zbiljska postignuća i 
nadahnjujuće odlike prosvjetljenja i osvješćenja, zamijeniti pukim hvalisanjem, ističući sebe i 
vlastite zasluge. Ili, uprizoreno, na pozornici će statirati ili svjetlucati u pozadini, umjesto da 
zasja svom punoćom sjaja. Neobjektivno prosuđivanje i ponašanje, nedosljednost nazora, 
nedostatak ustrajnosti i postojanosti, nedovoljno izražene sposobnosti suzdržavanja ili 
činjenja ustupaka, kao i težnju za promjenom stanja u povoljnim okolnostima, nastojat će 
nadomjestiti svojim subjektivnim zalaganjem, žarkim pristupom punim životnosti, snagom 
pokretanja, poduzetnosti i sposobnosti organiziranja. U povoljnu raspoloženju, pobuđena 
pozitivnim osjećajima, može očitovati i izrazito nadahnuti stvaralački polet ili izraziti sklonost 
prema lijepom i uzvišenom. Osoba se u životu uglavnom nada dobru, ali zbog pristranosti, 

često, stavlja svoje osobne interese iznad svega drugoga, a potaknuta osobnim čuvstvenim 
odnosima, zanesena, nastoji stvarnost podvrgnuti vlastitoj svijesti. Njezina su razmišljanja 
podređena djelovanju, što očitije u postupcima ili ponašanju. Osjeti li se ugroženom u svojoj 
neovisnosti, a ponesena vrlo snažnim čuvstvenim doživljajem, može djelovati iznimno 
odlučno pa je drugi mogu doživjeti kao uzbudljivu, žučljivu ili silovitu, nagle ćudi koja brzo 
plane, ali se brzo i umiri. Stoga može doživljavati teškoće s drugim ljudima glede svojih osobnih 
potreba i želja, itd. 


Pomanjkanje vatrenih znakova 


Pomanjkanje vatrenih znakova u kozmogramu, svojim prispodobljenim 

značajkama, naznakom je osobe koja se, iako nastoji postati izražajnom i 
jasnom, naizmjenično očituje na krajnje suzdržan ili pak dramatičan način. Može se 
zaplesti u grozničav raspored neosobnih aktivnosti ili, posve suprotno, postati prekomjerno 
preokupirana vlastitim osobnim iskustvima. Nerijetko nesvjesna ili zbog pomanjkanja ushita 
glede novih mogućnosti, može u drugima tražiti nadahnuće i poticaj. Ne vjerujući vlastitim 
sposobnostima, uz 'pomanjkanje duha' često se osjeća i djeluje pasivno i nezainteresirano, a 
nazočna je i odsutnost životne radosti. Zbog pomanjkanja samopouzdanja i ustrajnosti, preza 
i sustaje pred teškoćama u susretanju sa životnim zahtjevima. Istina, traži dublje osobno i 
čuvstveno uključenje u život, no izazovi je često plaše, jer mnogi važni životni problemi iziskuju 
puno vremena za prevladavanja, uz dugo zadržavanje ostataka psihičkih učinaka nakon 
doživljena iskustva. Ovoj je osobi preporučljiva snažna tjelesna djelatnost i upečatljivo 
izražavanje energije. 


Zemljani znakovi i polja 
Bik, Djevica i Jarac - 2.,6.i 10. 


Zemljani znakovi, prispodobljeni osobi, u prenesenu 
značenju, naznačuju usmjerenost ka materijalnome 
svijetu. Osoba funkcionira umnogome u ovisnosti od 
osjetilna opažanja očitujući praktičarski duh. Njezina 
pa 2. ' “RS prirođena sposobnost neposrednog poimanja načina 
R 3 some. PA funkcioniranja materijalnog svijeta omogućuje joj više 
/>ee| PA strpljenja i samodiscipline, nego li drugim znakovima, 
' | ' jer je usmjerena na oprez, razboritost, jednostavnost, 
prihvaćanje i pridržavanje tradicijom utvrđenih običaja, zakona ili vlastitih navika. No, poput 
ozbiljnih graditelja materijalna svijeta (što uistinu i jesu), odveć je sklona konkretizaciji, ne 
prihvaća apstraktno, ne uvažava duhovnu stranu života i nesklona je vlastito djelovanje ili 
ponašanje podrediti nekom idealu. Umješno potiskujući i prikrivajući osjećanja djeluju poput 
iznimna kritičara svih pojedinosti, pa odaje dojam da ju drugi zanimaju samo pod posebnim 
uvjetima u posebnu vlastitu okruženju. Zapravo, iznimna osjetljivosti na tuđe kritike, u njoj 
pobuđuje potrebu za osobnom zaštitom, za življenjem u neprestanu stavu obrane. 

Sve prethodno navedeno, bjelodanim je uporištem, a što je ciljem gotovo tijekom cijeloga 
života, njezinu doživljavanju osjećaja posvemašnje sigurnosti kroz temeljito razvijanje 
sposobnosti brižna planiranja, ne samo unaprijed utvrđenih aktivnosti, već i onih 
neočekivanih, pokretanih temeljnim pobudama i nesvjesnim. Temeljem je to i njezinoj 
prirodnoj sklonosti očuvanju dobrog stanja i neoštećenosti, sigurnoj pohrani, zaštiti i sl., uz 
neizbježno promišljanje i uzimanje u obzir svih okolnosti i posljedica djelovanja, radije nego 
da se izloži nepotrebnu gubitku sredstava, šteti ili propadanju zaliha, pogibelji, dugovanjima, 
nepotrebno zatvori izvore vlastitih mogućnosti, naiđe na kakve zapreke i zapadne u kakve 
neprilike, same prouzroče stanoviti osobni neuspjeh, dopusti nešto nedolično i nepouzdano 
ili se dovede u neku nedopustivu okolnost. Stoga je svijest o točnu mjestu u svijetu, osobito 
bitna ovim osobama. 


Dakako, njihova je zadaća sveopće uspješno ostvarenje. Pritom dogmi skloni Bik prihvaća 
samo postojanje onoga što mu osjetila potvrđuju, a budući je prožet potrebom za 
posjedovanjem, naglasak stavlja na svoje vlasništvo; Djevica, pak, gotovo posve izgubljena u 
pojedinostima i hladno usredotočena na točnost poretka drveća, propušta sagledati šumu u 
cjelini, smetnuvši s uma da je mnogima nužno zrnce dva nereda, ne bi li zapravo iz te zbrke 
dobili barem malo topline; dočim Jarac, pokretan silnom željom za postignućem, bez odmora 
i ne zastajući, neprekidno nastoji što je moguće više uspeti se na društvenoj ljestvici, a da pri 
tom gotovo i ne zna uživati u svoj ljepoti prizora koji se otkriva pogledom s vrhunca. 


ZAB Zemljana podja prispodobljuju razine iskustava unutar onih područja u 
kojima nastojimo zadovoljiti svoje osnovne potrebe i primijeniti ih u 
praktičnom svrhe. 


10 ' 
s > ) Osoba s naglaskom na ovim poljima teži razviti sposobnost dobrog 
S 


snalaženja u životu, stoga neprestano traga za područje unutar kojega 

može biti najproduktivnijom, najplodnijim i gdje može najlakše 
zadovoljiti svoje potrebe. Takva se osoba najbrže očituje i najbolje doživljava kroz rad, 
osjećaj korisnosti i praktične uspjehe i dostignuća. Želi se posve ispuniti unutar zvanja ili 
poziva ili pak teži ostvarenju određene uloge u vanjskome svijetu. Teži se ostvariti kroz 
vrednote materijalnog svijeta, prikupljajući, gradeći, uspijevajući te jasno i točno određujući 
opseg, sadržaj i svrhu vlastita života kroz pouzdanost, čvrstinu i postignuća osobnog, općeg 
ili posebnog položaja u društvu. 

Prispodobljene značajke planeta u tim poljima naznačuju načela i energije najlakše i 
najprirodnije primjenjive u fizičkome svijetu sa svrhom razvijanja snalažljivosti, umijeća i 
sposobnosti do razine iznimne stručnosti. Osobe funkcioniraju sa stajališta suodnosnog 
profesijama, ambicijama u karijeri i sposobnostima stvaranja plodonosnih ishoda, a glede 
natprosječne povezanosti s tvarnim svijetom iznimno im je znakovito sve materijalno. 

Prevladavanje zemljanih znakova 


\ Pretežitost zemljanih znakova u kozmogramu, svojim 

prispodobljenim značajkama, naznakom je osobe koja će 
redovito posvećivati pozornost konkretnim pojedinostima i opipljivim 
rezultatima. Djelovat će najčešće razborito, u skladu s neposrednom 
okolinom i svojim tjelesnim, osjetilnim dojmovima i zadovoljstvima. 
Uzdržljiv odnos, nesklonost oduševljenju, svijet reda, rada i 
praktičnoga stanja stvari, prevladavaju njezinim vanjskim očitovanjem, 
no i unutarnjim životom. Naglašeno je obuzeta onim u i na čemu jest ili treba biti, kao i 
dalekosežnim i ne uvijek provedivim planovima. Radi radije, nego što se zanima za nove 
zamisli, nerijetko, i uz nedostatak mašte. Moguća je i neprilagođenost u procesu učenja, 
aktivnostima, pristupima ili metodama glede zahtjevnih situacija, s neizbježnim posljedicama. 
Znatno naglašen Neptun i Jupiter može joj pomoći u praktičnom uravnoteženju 
prenaglašenosti obilježja ovog elementa. 


Pomanjkanje zemljanih znakova 
Va 
VA) Pomanjkanje zemljanih znakova u kozmogramu, svojim prispodobljenim 
značajkama, naznakom je osobe koja često razvija umijeća koja nemaju 
praktičnu primjenu, leprša od jednog do drugog posla, 'izdaje čekove bez pokrića! 
ili lako posuđuje novac. Ili, suprotno, prenaglašava praktičnost, postajući odveć uslužnom, ali 
i prekomjerno sitničavom glede novčanih okolnosti, svakodnevnih pojedinosti i reda. Ne 
osjećajući se postojanom, nerijetko traži sigurnost hvatajući se za visokoustrojbene sustave 
misli ili sljedeći organiziranu, ali krutu uvriježenost. Može dugo ustrajati u poslu ili ostajati u 
nekom odnosu zbog možebitne postojanosti ili pouzdanosti koju joj isti pruža. Osjeća se 
neprilagođeno stvarnome svijetu i opstanku na materijalnoj razini, izbačenom iz prirodna 
tijeka, no sve dok se ne prilagodi materijalnim stvarima poput hrane, novaca, 'kuće i okućnice' 
kao i inog praktičnog, bit će zapravo ovisna o posve nepraktičnim stvarima. Naime, 
zanemarujući zahtjeve opstanka u materijalnomu svijetu, boreći se protiv svega rastućega i 
kruto služeći samoj sebi, zapravo je u neprestanoj potrazi za stvarnošću. Taj manjak prisna 
dodira s materijalnim svijetom i fizičkom dimenzijom zbilje, osoba može doživljavati poput 
potpune izdvojenosti iz stvarna svijeta bez zaleđa i potpore da se predstavi i izrazi. Stoga, ne 
osjećajući uporišta gdje bi stala, ne uklapajući se u društveni ustroj, često ima teškoća u 
nalaženju prikladna životna poziva koji bi ju posve zadovoljio. Zapravo, traži neposredna 
iskustva u nekim životnim vrijednostima koja se samo njoj doimlju zbiljom, stoga je aktivnije 
u neograničenu svijetu mašte. 

5 x. Zračni znakovi i polja 
# pre pa Blizanci, Vaga i Vodenjak - 3., 7.111. 


\) Zračni znakovi, prispodobljeni osobi, u prenesenu 
i značenju,  naznačuju stanjem uma, zapažanje, 
.# razmišljanje, geometrijske oblike, apstraktne zamisli, 
m izražavanje. Osobe očituju životnu energiju kroz proces 

' “A stvaranja predodžbi u svijesti na temelju osjetnih 
R ; pr PA i dojmova. To je i stvaranje zamisli iza 'zastora' fizičkoga 

/ seze | PA ' svijeta, to je energija pretočena u osobitu vrstu 

sa razmišljanja, to je unutarnja pobuda za odvajanjem od 
trenutnih doživljaja u svakodnevnu življenju, to je razvijanje objektivnosti, gledišta i 
promišljajna pristupa u svemu što čini. No, inteligencija i misaonost nisu nužno i mudrost. Prije 
je to posve jasna i točna obaviještenost o nečemu ili nekomu, skupljanje činjenica i čestica 
znanja, te njihovo svođenje u okvire razuma i iznalaženje logičkih im nazivnika glede 
otklanjanja bilo čega što se ne bi moglo razumjeti, a u svrhu svjesne težnje ka razvoju i rastu 
kroz tako sakupljeno znanje. Stoga osoba i sudjeluje u svemu što se oko nje zbiva, pa poput 
neutaživo znatiželjnih i vjetrom nošenih leptira (što u dubini bića i jest), u svoj nepostojanosti 
i nesigurnosti promjene pravca, leprša od cvijeta do cvijeta u neprestanoj potrazi za nekim 
'boljim' mjestom u svijetu. Zapravo, u nekovrsnoj bojazni naprosto bježi od vlastita osjećajna 
svijeta. Naime, iako je uvijek u neposrednu dodiru sa svojom okolinom, vrlo rijetko uspijeva 
naći vremena da 'dodirne' svoje unutarnje biće i smiono se suoči s vlastitim osjećajima. Više 
je to subjektivno viđenje iz daljine, nego li uvid iz dubine. 


Sve prethodno navedeno, bjelodanim je uporištem svim njezinim umnom naporima i 
uzdanju u vlastite umne sposobnosti, ali i 'socijalnim impulsom' za uvođenje u društvo, 
postavljanje, utemeljivanje, učvršćivanje u društvenoj hijerarhiji, zbog posve jasnog osjećanja 
sebe kao društveno/druževnoga bića. Temeljem je to njezinoj prirodnoj sklonosti izgrađivanja 
pouzdanih i neprijepornih mentalnih mehanizama kojima se poput 'udaljena mjesta za 
povlačenje i mirovanje' brane od bilo kakve zbunjenosti, zbrke ili pometnje u mišljenju, 
postupcima, izjavama, načinu rada, ophođenju. Brane se od svega što se protivi njezinoj 
nepresušnoj znatiželji i neutaživoj žeđi za znanjem, od svega što može onemogućiti 
istraživanja, zamagliti duhovna obzorja i suziti širinu shvaćanja, od svega onoga što ju može 
omesti u najbržemu napredovanju svojim glavnim zacrtanim životnim putom, putem 
razumijevanja sebe i drugih. 

lako oni naprosto zna zašto zna, ipak mora nastojati razumjeti sebe i vlastitu odvojenost, 
eda bi mogla započeti graditi čvršće temelje za nove, drukčije, u svemu bolje i plodonosnije 
odnose s drugim ljudima (kao i svi mi). Dakako, pri tomu Blizanci moraju nadvladati svoju 
bojazan od upuštanja u duboko osjećajne veze i odnose; Vaga, pak, umjesto što očekuje da 
drugi učine prvi korak, mora postati znatno poduzetnijom u uspostavljanju veza i odnosa; 
dočim Vodenjak, umjesto hladnoće i uporna zadržavanja 'sigurna razmaka', mora s više 
topline i povjerenja pristupiti osobnim odnosima. 

Zračna poćja prispodobljuju sve društvene odnose, veze i dodire svih 
&\ vrsta, sve drukčije načine mišljenja, uvjerenja i stavova, sve prvotne 
u v 4 La . .. i: . 
4 V) predodžbe, začeća zamisli i nauma o nekom djelovanju ... 
3 


Planovi i sudjelovanje u njima prevladava velikim dijelom njezinih životnih 

aktivnosti. Najbrže se i najneposrednije doživljava kroz uzajamno 
razumijevanje s drugima, otkrivanje i izražavanje stvarnosti i važnosti posebnih, osebujnih 
zamisli, ideja ili teorija. 


Osoba s naglaskom na ovim poljima živi u području uma, veza i odnosa. 
4 


Prispodobljene značajke planeta u tim poljima od iznimna su značenja za osobne interese, 
udruživanja, način usmenog i pismovnog izražavanja, zapravo za društveni život u cjelini, 
ukratko umovanje i društvenost. 


Prevladavanje zračnih znakova 


Pretežitost zračnih znakova u  kozmogramu, svojim 

prispodobljenim značajkama, naznakom je osobe koja 
najvećma živi unutar vlastita opažajna i misaona procesa, pa 
neumorno traži znanje i dijeli svoje misli s drugim ljudima. Gotovo ništa 
ne radi bez prethodna promišljanja, što je može dovesti u stanje krajnje 
'paralize' volje. Um naprosto juri s njom, gurajući je katkad u svijet 
snatrenja, u dimenziju svijesti izvan dodira s mogućim. Zapravo, 
praktičan je mislitelj, no suviše živi u 'vlastitoj glavi',u mislima, stoga je dodatak elementa 
zemlje ili vatre može motivirati da poradi na zamislima i potom ih djelatno i praktično 
primijeni, a s malo uredne mentalne stege može postati i inovatorom. Pomalo neosobna, ipak 
uspijeva u komunikacijama i društvenim odnosima, nerijetko uz osebujnu sposobnost 
izuzetne uskladbe s različitim ljudima. Živčani joj je sustav visoko aktivan i izuzetno osjetljiv, 
ali prijeti opasnost iscrpljivanja živčane energije mnogo brže nego u onih koji je koriste i znatno 
više, ali razboritije. Stoga, su joj nužna razdoblja duboka opuštanja, ne bi li sačuvala svijest od 
psihičke 'istrošenosti'. Nužna je, također, povremena promjena životna ritma, navika u 
svakodnevnu radu i djelovanju, eda bi se um ispraznio od briga, misli i beskonačnih nauma i 
nakana. 


Pomanjkanje zračnih znakova 


Pomanljkanje zračnih znakova u kozmogramu, svojim prispodobljenim 

značajkama, naznakom je osobe koja žudi za društvenim odnosima. Premda 
komunikaciju smatra vrlo bitnom, nerijetko se osjeća neshvaćenom, neprikladnom z 
u ophođenju i bez prisna dodira u odnosima. Stoga se radije očituje kroz negovorne, pismovne 
i sl. kanale. Unedogled zamišlja, ovlaš predočuje i rasvjetljava svoje misli, no izrazito je 
nepovjerljiva glede intelekta, odnosno spram onih koji previše razmišljaju, pa stoga ponajprije 
uči iskustveno. Njezini se životni problemi odražavaju kroz teškoću uskladbe u aktivnostima, 
osjećajima i materijalnim interesima, kroz nenalaženje vrednota, lake i brze zamisli, kroz 
nedovoljno razvijenu sposobnost zamjedbe i sposobnost oblikovanja dojmova o drugima. 
Zapravo, njezine je osnovna teškoća bojazan od onoga što donosi sutra pa ta neizvjesnost 

opterećuje živčani sustav i priječi valjano očitovanje. Psihičke reakcije i silna težnja za 
nadoknadom manjkavosti brzo stvaraju nove, vrlo često i neizvedive zamisli, koje u nekim 
slučajevima mogu uzročiti psihosomatske probleme ili uputiti na druge psihički 
neuravnotežene ili iracionalne osobe. Moguće je i nasilno očitovanje, ako čuje za neku 
zamisao koju ne može mentalno i čuvstveno usvojiti. Nedostaje joj i objektivnosti, stoga se 
može bolje pojmiti i bolje izgraditi kroz uzajamni odnos s drugim ljudima. 


Vodeni znakovi i polja 
Rak, Škorpion i Ribe - 4., 8. | 12. 


Vodeni znakovi, prispodobljeni osobi, u prenesenu 
značenju, naznačuju pomirljiv pristup uz osjećaj 
odgovornosti i sva stanja dubokih osjećaja i reakcija, od 
prinudna trpljenja da bi se svladao strah, preko 
sveopćeg prihvaćanja, do istinske ljubavi prema 
, =. : stvaranju. Osoba očituju energiju kroz čuvstvene 
; 2ec| £ ' procese, ugođenu na takve tananosti koje drugi zapravo 
mo niti ne primjećuju. Nesvjesno i intuitivno zna zamijetiti i 
najdublje čežnje u svojoj 'duši'. Mora biti zaštićena od vanjskih utjecaja, da bi osigurala 
unutarnju smirenost toliko potrebitu za duboka poniranja i istančana zapažanja. Stoga je 
snažno izražene potrebe za sveopćom samozaštitom uz posljedičnu nepovjerljivost, 
bojažljivost i sklonost samouništavajućem ponašanju. Zbog iznimne važnosti koju pridaje 
osobnim odnosima, pokretana energijom iz nesvjesnoga i duboko unutarnjim čuvstvenim 
impulsima, ona poput altruista (što u biti i jest) čezne za sveprožimajućim uranjanjem u druge 
i stapanjem s njima, ne postavljajući pritom čvrstu crtu razgraničenja između jednoga i svega. 
Stoga je i sklona milosrdno se žrtvovati za spas nečije 'duše', tuđe ili vlastite osjećajne veze, 
previđajući, često, da i sama uzrokuju sukobe u odnosima, a sve to ne bi li probudila ili 
pobudila osjećaje u onom drugom. lako nerijetko ima teškoća da razložno objasne zašto 
osjeća to što osjeća, ona 'osjećajući saznanje' samo po sebi naprosto zna da zna, što joj je 
zapravo i dovoljno. 


Sve prethodno navedeno, bjelodanim je uporištem uzdanju u vlastitu sposobnost izravnog 
uvida i shvaćanja bez podvrgavanja procesu mišljenja, uzdanju u sposobnost razumijevanja 
pobuda nesvjesnih snaga u sebi i postupaka kojima je osnova u nesvjesnome i temeljnim 
pobudama, a što ova osoba smatra bitnom sastavnicom življenja, što joj omogućuje jasnije 
poimanje sebe, drugih i života uopće. Temeljem je to i njezinoj prirodnoj sklonosti 
udovoljavanju osobnim zahtjevima, njezinoj težnji potpunom zadovoljavanju osjećajnih 
potreba, njezinoj sklonosti nesebičnom izražavanju osjećaja, njezinoj savjesnoj skrbi za sreću 
i dobrobit drugih. No, pritom mora usavršiti sposobnost stvaranja stanovite neškodljive 
osjećajne razdaljine, jer svojim iznimno prodornim pristupom može odveć duboko uranjati u 
živote drugih i ometati ih u njihovoj težnji za samostalnosti. 

Duboko uronjene u sjećanja na vlastita doživljavanja i ponašanja iz prošlosti, uz iznimnu 
podložnost utjecajima okoline, ove osobe često proživljavaju vlastiti život kroz druge. Pritom 
je Rak, okrenut korijenima i ranome djetinjstvu, posve usmjeren prema obitelji; škorpion se, 
pak, pokretan iznimno snažnim osjećanjima, kreće na granici sjedinjenja s voljenom osobom 
i spremnosti na uništavajuće djelovanje; dočim Ribe izrazito čeznu za sveprožimajućim 
sjedinjenjem sa svim i svima. 


funkcioniraju nesvjesno i, već prema znaku, duboko ukorijenjene navike, 
što sve djeluje i očituje se kroz čuvstveni proces. 


A» Vodena polja prispodobljuju prošlost, uvjetovane reakcije koje 
a = Osobas naglaskom na ovim poljima živi u duboko osjećajnu dijelu vlastita 
| \ ustroja, u bezdanu čežnji. Stoga, osjećajne potrebe prevladavaju u znatnoj 


mjeri životnim aktivnostima i utroškom energije. 


Prispodobljene značajke planeta u tim poljima, naznačujući što se zbiva na nesvjesnoj 
razini, upućuju na procese produbljenja svjesnosti o usvajanju srži prošlosti uz istodobno 
prepuštanje beskorisnim uspomenama i sjećanjima koji nas zauzdaju i umnogome koče. Time 
su ova životna područja od bitna značenja za gotovo sve osjećajne mogućnosti, za uspješnost 
ispunjavanja i zadovoljavanja intimnih potreba ili sučeljavanje osjećanja s opsjednutošću 
nečim ili nekim. Ujedno označuju u kojoj mjeri osoba živi povučeno u svome vlastitu svijetu, 
zapravo svijetu čuvstava. 


Prevladavanje vodenih znakova 


Pretežitost vodenih znakova u  kozmogramu, svojim 
prispodobljenim značajkama, naznakom je osobe koja gubeći 
se, često, u svojim ili čuvstvima drugih ljudi, s teškoćom održava 
samosvojnost. Njezina krajnja osjetljivost nerijetko je uzrokom 
povlačenja u se. Uprizoreno, ova se osoba može osjećati poput 
brodolomca na otvorenu moru, zatvorenoga u malu prostoru, bez 
kormila, bez vesala, bez jedara, bez kompasa, koji će se radije 
prepustiti vjetru, nego štogod poduzeti. Prijemljiva, podložna je izvanjskim dojmovima i 
pretežno je u milosti čuvstvena procesa i sjećanja nad kojima gotovo i nema nadzora. Ovladaju 
li njome osjećaji i izmaknu li svakom nadzoru, uvriježene navike i stavove shvatiti će kao 
samozaštitu, a gubeći tako životnu snagu, postajući plahovitom i podložnom svakovrsnim 
strepnjama, neprimjereno će reagirati i očitovati neprilagođene oblike ponašanja. Smatrajući 
se nesposobnom oduprijeti stresu u dodiru s izvanjskim svijetom, bježi od životnih izazova 
često se zatvarajući u se. Njezina iznimna osjetljivost na svako doživljavanje i iskustvo u 
najboljem slučaju može rezultirati izuzetnom dubinom uvida, no najčešći je ishod preosjetljivo 
reagiranje na neznatne podražaje, a krajnji, posezanje za izvanjskim poticajima poput 
alkohola, opijata i sl., ali i krajnostima u odijevanju, izgledu i sl. 


Oprečni i proturječni osjećaji, proizišli iz stanja unutarnjeg sukoba, najčešće su potaknuti 
i neprikladnim uživljavanjem u aktivnosti i druge. Osoba sklona tlapnji, sanjarenju, lažnim 
pretpostavkama i samoobmani, često, prirodna učenja proglašava spiritualnom i okultnom 
stvarnošću, i obratno. Također, zamjetljiva je znatna i nerijetko iskrena predanost životu i 

nesebičnost, no to je uglavnom samo uzgredna vanjska uloga kojom zapravo zaklanja 
prinudan, ako ne i posve sebičan oblik postavljanja velikih zahtjeva drugima, koji bi trebali 
ispuniti njezinu unutarnju prazninu. Zapravo, osjeća nesigurnost ako ne ostvari motivacije, 
napose intenzivne duboke žudnje, čežnje, i s njima se poistovjeti. No, sve dok tjelesne 
žudnje poistovjećuje s duhovnom željom za oslobođenjem i konačnim spokojstvom, neće 
imati osobite koristi od te velike unutarnje snage. Dakako, neprijeporan je potencijal za 
razvijanje mnogih duševnih odlika: ljubavi, suosjećanja, privrženosti, požrtvovnosti, 
pružanja posvemašnje pomoći i sl. No, za bolje samousvojenje, ova osoba treba razvijati 
čuvstveno samopoštovanje temeljeno na više bavljenja unutarnjim životom i odstranjivanju 
taloga osjećajnih ostataka. Dakako, djelotvornost čišćenja ovisi o njezinim čuvstvenim 
potrebama, koje treba osobiti pozorno istražiti. 


Pomanjkanje vodenih znakova 


Y 


£ Nedostajanje vodenih znakova u kozmogramu, svojim prispodobljenim 

značajkama, naznakom je osobe koja se nerijetko okreće duhovnim ili 
univerzalnim istinama, u pokušaju da nađe značenje u svojemu životu ili da popuni g 
osjećajnu prazninu i zadovolji čuvstvene potrebe koje ne mogu popuniti ili zadovoljiti njezini 
osobni odnosi. Njezina teškoća u izražavanju osjećaja može uvjetovati stvaranje odnosa s 
prekomjerno osjećajnim ljudima ili prepuštanje uzbuđenjima i žestini. Katkad, nesposobna 
izražajno odazvati se osjećajima drugih, može se pokušati prikazati odveć osjećajnom, 
djelujući pretjerano brižno ili predano. Teškoća se, također, javlja u uživljavanju, poimanju i 
prihvaćanju tuđih osjećaja dakako, ne uvijek, no neizbježivo će doživljavati nevolje u 
uzajamnoj razmjeni osjećaja, a svijet čuvstava kao zahtjev za pravom na uživanje u golemoj 
nepoznatoj zemlji u kojoj prijete mnoge uznemirujuće i tegobne pogibelji. U krajnjem slučaju, 
u svojoj neravnoteži može očitovati posvemašnju čuvstvenu hladnoću, bezosjećajnost i 
nenaklonost, rijetko uspijevajući uspostaviti prisan čuvstveni odnos. Teži omalovažavanju 
tuđih osjećaja, jer je nesposobna u njima sagledati ono što zapravo ne želi ili ne može prihvatiti 
u sebi. U pokušaju da bude osjećajno samodostatna, često posve poriče vlastiti dio čuvstvene 
naravi što je može dovesti u posebno stanje nesvjesne podčinjenosti onima koji znaju izraziti 
svoje osjećaje. Zapravo, nepovjerljiva prema nesvjesnim i intuitivnim spoznajama i ne 
vjerujući si, gotovo posve odbacuje kao nazočne vlastite osjećaje, kao nešto što joj naprosto 
smeta. No, unatoč tomu, nastoji neprekidno i samostalnu djelovati, ali putem snaženih 
nevoljnih unutarnjih poticaja, odnosno nesvjesnih procesa. Stoga će se opirati svima koji ju 
nastoje izvući iz njezine čuvstvene praznine sve dok joj kroza stanovito vrijeme, tapkanja u 
mraku i traženja puta, podsvjesni postupci spram drugih ne razotkriju i razgolite svu njezinu 
samotnost, sva strahovanja i svu unutarnju pustoš. S takvom neravnotežom, plutajući u moru 
osjećaja i pokušavajući ispuniti mjeru osjećajne postojanosti, nakuplja patnju, jad i boli, 
istodobno ih odbijajući svom silinom, jer se pribojava svake patnje, strahujući da će kroz 
vlastite čuvstvene potrebe doživjeti samo jad i boli. 

Izrazit ili prinudan element 


Aktivni samoizražajni znakovi (vatra, zrak) i pasivno samoprinudni znakovi (zemlja, voda) 
dva su načina pohranjivanja i očitovanja energije. U kozmogramu, jedno od ovo dvoje često 
je prenaglašeno, a drugoga manjka. Ishod je psihička neravnoteža, napose očevidna kada 
znakove zraka i vatre označimo svjesnim, a zemlje i vode podsvjesnim čimbenicima. Stoga je 
korisno razmotriti očitovanje takve neravnoteže i odrediti pojedinosti psihičkih obilježja. 


Prevladavanje vodenih i zemljanih 
uz pomanjkanje zračnih i vatrenih znakova 


Vrlo su izražena prispodobljena obilježja pronicavosti, promišljenosti, 2 U 
ozbiljnosti i odgovornosti za vlastite postupke, kao i samozaštita u gotovo svim ta 
aktivnostima. Osoba je najčešće marljiva i ne osjeća se ugodno ako nije 
opterećena bilo čuvstveno, bilo bremenom svakodnevnih poslova. Posve je 
svjesna potreba za sigurnošću, opstankom i zaštitom, kao i mnogih pouzdanih 
uporišta, potpora i zaliha koje omogućuju zadovoljenje tih potreba. Stoga, mnogo korisne 
energije usmjerava u nastojanja da poveća i očuva vlastite zalihe, novac, imovinu, posao, 
djecu i sve ostalo što je, dakako, najvećma motivirano potrebom za sigurnošću. Tu potrebu 
za sigurnošću, kao tradicionalnom vrijednošću, očituje snažnom privrženošću obitelji, domu 
i odgovornošću spram društvenih obveza. 


Međutim, teškoću uskladbe ove osobe uzrokuju snažna motiviranost čuvstvima 
općenito, sigurnosne potrebe, mnogi nesvjesni čimbenici, kao i razna strahovanja, duboko 
ukorijenjene navike i mnoge ovisnosti. Naime, ustrajući na minulim obrascima i navikama, 
strepeći nad sadašnjošću i strahujući od budućnosti, osoba se očituje kroz težnju upravljanja 
drugima, a sve u silnoj žudnji za upotpunjenjem ili popunjenjem praznine unutar vlastitih 
sigurnosnih potreba. Uza sve to, nerijetko je nazočno i pomanjkanje pozitivna mišljenja, 
životne lakoće, uzora, konačnih težnji i nastojanja, onoga u što se vjeruje, a i nedovoljno su 
razvijene intelektualne kao i komunikativne sposobnosti. Osoba ukotvljena u jednoj točki, 
ovdje i sada, sučeljena je zbilji svakodnevnih iskustava, a stanju stvari suprotstavlja veliku 
unutarnju snagu i vlastite datosti. No, bude li spriječena u razvoju i očitovanju, može 
postupati vrlo manipulativno, sebično, škrto, pohlepno i požudno i postati krajnje duboko 
frustriranom, što dakako mora nastojati nadvladati. 


Prevladavanje zračnih i vatrenih 
uz pomanjkanje vodenih i zemljanih znakova 


Vrlo su izražena prispodobljena obilježja zanesenosti, želje da se štogod 
postigne, kao i pozitivna razmišljanja čija je motivacija uzdignuće nad beznačajna 
predbacivanja ili prigovaranja. Osoba ne pristupa životu baš posve trezveno zbiljski, K 
no uvijek će mnogo više naučiti od 'tamne' strane života kroz teška iskušenja ili fa 
otrežnjenja glede samozavaravanja i neosnovanih nadanja. Čuvstvene potrebe, 
izražavanje osjećaja, ljubav i sl., dali bi joj znatno više postojanosti i unutarnje snage, samo 
kada ih ne bi tako i toliko često potiskivala i zanemarivala. No, nadoknađujući, nastoji ponešto 
i naučiti o problematici vlastitih nesvjesnih i čuvstvenih procesa, nadvladati bojazan od 

tjelesnih zahtjeva i posve ih prihvatiti. To je znakovit korak u njezinu razvoju i nastojanju da 
sveobuhvatno razumije i pojmi život. Raspolaže potencijalima za sagledavanje stvari i 
događaja u njihovu pravu odnosu, stoga je sposobna ostvariti zamisli djelujući, dajući puno 
značenje i dublji smisao vlastitim aktivnostima. No, za nju je pogubno življenje u glavi, zapravo 
zatočenje snage volje u vlastita čeznuća i zamisli bez nužnog djelovanja i, pritom, potiskivanje 
čuvstava i psihičkih potreba. 

Vrlo izraženu sposobnost komuniciranja, uz istančanu sposobnost uočavanja smiješne 
strane događaja i okolnosti, komične će doživljaje svijeta oblikovati u dosjetke i šale. Pristup 
življenju i nazori su joj proniknuti životnom radošću, stoga s vjerom gleda u budućnost. U 
najboljem slučaju, očituje to kroz nadahnuća, izuzetnost u stvaralaštvu, skladne zamisli i 
planove i njihovu provedbu. No, nerijetko ne zna posve točno što želi, ali to želi odmah. 
Međutim, ozbiljniji se problem javlja kada, zanoseći se iluzijama, pretvara zbilju u tlapnje i 
snatrenja, a sve zbog toga što u biti nije dostatno prizemljena. Stoga, radije stoji visoko 
uzdignute glave, uzdižući se ponad mnogih bitnih prizemljenijih zahtjeva, umjesto da se bavi 
svakodnevnim aktivnostima, odgovorno ispunjava obveze i čuvstvene potreba, ustrajno i 
marljivo radi. Zbog navedenoga, kao i pomanjkanja dubine uvida i ustrajnosti, nepodnošenja 
napora i trpljenja, može raspršiti energiju u mnogim aktivnostima, odnosno prenaprezati se 
sve dok posve ne iscrpi vlastite snage i onemogući obnavljanje životne energije i oporavljanje 
od svakodnevnih stresnih okolnosti. Mora pojmiti i prihvatiti da glede zadovoljavanja potreba 
neće moći ravnomjerno izraziti svoju energiju bez istodobna popunjavanja i produbljivanja 
unutarnjih zaliha, pogotovu ako neprestanim iscrpljivanjem, i posve bez ograničenja, 
izbjegava bilo kakvo ustaljivanje. 


Ostali odnosi znakova 


Znakove nesuodnosnih elemenata _ možemo nedvojbeno pojmiti kao probleme 
objedinjenja dviju različitih vrsta energija koje prispodobljuju dvije posve različite dimenzije 
života, a koje mogu istodobno skladno funkcionirati i nadopunjavati se samo uz izuzetan 
napor, trud, stegu i vježbu. U krajnjemu slučaju, osoba može naprosto prinudno očitovati dva 
potpuno različita obrasca samoizražavanja, uz osjećaj velike praznine, ako potiskuje jedan od 
njih. Svojstveno kvadratnom aspektu između dva planeta nesklad je znakova koji predstavljaju 
posve oprečna područja životna očitovanja, što stavlja osobu pred dvojbenu kušnju, a za 
savladavanje i objedinjenje iziskuje iznimno mnogo truda. 


Međutim, ono što se greškom obično ne uzima u razmatranje pri tumačenju takvih 
aspekata ili nesuodnosnih temperamenata je uzajamno djelovanje svjesnih i nesvjesnih težnji. 
To se najčešće očituje kroz mnoge pogubne frustracije i sukobe, a rjeđe kroz izuzetno 
razvijene sposobnosti i posebnosti. Dakle, samo trudom i upornim nastojanjem da objedini te 
energija i voljnim razvijanjem visokoga stupnja usredotočenja, osoba će moći ovladati sobom 
i označenim područjem, čijim ishodom može biti proširenje spoznajnih obzora, duboko 
razumijevanje i sagledavanje razvojnih mogućnosti kroz osebujne stvaralačke sposobnosti. 

Zrak-voda 


Premda osoba, često dvoji hoće li se u životu usmjeriti intelektualno ili čuvstveno, 
L “ipak može postati izuzetno djelotvornom i plodnom ako uspije uskladiti obje razine 
= iskustva. Nijedan, ni apstraktni niti osjećajno intuitivni svijet, nisu joj posve strani, 
stoga je sposobna u svome okruženju razviti modus faciendi (način djelovanja) za obje 
energije, zamijetiti i objediniti obje razine iskustva. Takvo bivstvovanje omogućuje joj 
razvijanje sposobnosti razborita prosuđivanja i sagledavanja perspektive, kao i produbljivanje 
zamisli, osjećaja i dubokih čeznuća. Također je i iznimno osjetljiva (tjelesno i psihički), no 
premda ta osjetljivost može pobuditi sklonost nezadovoljstvu, sanjarenju, bježanju od zbilje, 
priviđanju nestvarnoga, ipak ta silna potreba za osjećanjem nije nužno i prevladavajuća u 
osobi. Začudna plodno domišljata sposobnost  predodžbena  zamišljanja, prožeta 
neprijetvornom i izvornom stvaralačkom sposobnošću, omogućuje joj izuzetna ostvarenja i 
osebujna djela u gotovo svim umjetničkim i znanstvenim usmjerenjima, kao i stjecanje 
iskustva, vještina i stručnosti kroz posvemašnju razmjenu s drugima u svim savjetodavnim pa 
i ozdraviteljskim umijećima. Sposobna je primijeniti, u bilo kojem području, skladne i 
istančane uvide nesvjesnoga, koje je kadra osmišljeno i jezgrovito izraziti. 


Zrak-zemlja 


A Osoba može dvojiti i između apstraktnog pristupa i praktičnog usmjerenja, no 
sukob motiva nije toliki kolikim se doimlje u prvomu trenutku. Zapravo, zrakom i 
zemljom vladaju gotovo isti planeti koji im pridodaju dajući svojstveni osnovni ton 
vlastitih vrijednosti, odlika i načina djelovanja. To se, donekle skladno, prožimanje očitije u 
usporednu razmatranju kozmograma različitih osoba. Stoga ti elementi jesu nesuodnosnih 
energija, u bitnomu načinu izražavanja, ali njihovu osebujnu uzajamnu prilagodbu možemo 
smatrati uglavnom skladnom. Kada osoba uskladi te energije u sebi, kadra je intelektualno 
i spoznajno usuglasiti se s praktično i konkretno objektivnim. Tako će, gradeći uporište u 
praktičnom, postići istinske učinke u materijalnu svijetu. Suzdržana je, skrbi za budućnost, 
praktične je inteligencije i jasne logike. Poticaji, pobude i čuvstva nisu načinom njezina 
izražavanja i djelovanja, a nerijetko sumnja da uopće postoje oni koji se tako očituju. Vlastite 
sposobnosti može vrlo dobro iskazati kroz organiziranje, izvršne poslove i mnoge 
intelektualno zahtjevne djelatnosti. Osjećajući se dobro kod kuće, poput birokrata, unatoč 
prebremenitim zahtjevima njezinu živčanu sustavu, izvan kuće je kadra obavljati poslove 
koji iziskuju obilje konkretnih pojedinosti. 


Voda-vatra 


Ovaj odnos upravo je obrnut od prethodnoga. Osoba je u svemu izrazito osjetljiva, 
razdražljiva i vrlo impulzivna. Njezina nelogičnost i nesustavnost u postupcima, 
nerijetko ishodi —uznemirenošću, = pristranošću i sklonošću = podlijeganju 
predrasudama. Zbog snažnoga proživljavanja onoga što doživljava, u ponašanju je žestoko 
prodorna, krajnje žustra, zapravo iznenađujuće osjetljiva do uvredljivosti na ono što drugi o 
njoj misle. Ne vladajući svojim motivima može također, zbog pomanjkanja suzdržljivosti, 
očitovati svu silinu požude i pohlepe. Naime, pomanjkanje (nedovoljno razvijena sposobnost) 
samostege i nadzora nad sobom (toliko očito u osoba Škorpion-Lav) u krajnostima vodi 
iznimno bezobzirnim sklonostima, žestokim užicima, silovitim životnim ritmovima i vrlo 
promjenljivim raspoloženjima. Pod stanjem je velikog unutarnjeg pritiska, neprestano napeta 

i, zapravo, najbolje funkcionira unutar izazova na samom rubu dobrih prilika. Sukob motiva 
doživljava kao sukob između slobode i privrženosti, između sebičnosti i nesebičnosti, između 
predstojećih nastojanja i potreba za zaštitom postojećeg. No, isto tako je kadra oblikovati i 
vlastito raspoloženje, zaneseno se oduševljavati i neposrednom tankoćutnošću izraziti svoja 
osjećanja drugima. Tada je obično iskrena i okrepljujuće poticajna, topla, pa pruža potporu i 
zaštitu u razmjeni s drugima. No, mora nadvladati žestoku i naglu nepredvidivost, sklonost 
inačicama u zanosnim nadahnućima i podlijeganju dubokim frustracijama. Izuzetno dobro 
može iskazati svoje sposobnosti kroz djelatnosti koje zahtijevaju borbu i okršaje ili kroz 
zabavljačke djelatnosti u kojima je kadra na vrlo plodan način oblikovati i promicati vlastite 
zamisli, uvjerljivo projicirati vlastita osjećanja pa se zdušno založiti u zapletenim i zamršenim 
okolnostima. 


Zemlja-vatra 


najproduktivniji odnos pokretački poduzetne stvaralačke vatre i praktične zemlje, 

stoga što je izuzetno pobuđujući u svakomu djelatnu i zbiljski opipljivu obliku, stoga 
što nijemo zalazi i tamo gdje se drugi ne usuđuju i stoga što se prihvaća i onoga od čega su 
drugi odustali i stavlja pečat na svijet. To je posve prikladan opis ovog uzajamnog djelovanja 
u osobi prožetoj ustrajnom snagom na putu samoizražavanja. Također, unutar takve osobe 
pionirstvo i sposobnost praktičnog utemeljenja, mogu biti provjerom procjene vlastite 
domišljatosti i nadahnuća ili odrednicom sagledavanja utroška energije i potencijala za 
djelovanje. Osoba raspolaže znatno razvijenom sposobnošću očuvanja, nenadmašivo upravlja 
neposrednom životnom snagom i kanalima izražavanja oduševljenja i ushita pa vrlo smisleno 
usmjerava osebujna čeznuća glede postignuća. Ovu uskladbu omogućuje izuzetna strpljivost, 
ustrajnost, samostega, suzdržljivost u uvjerenjima, stavovima i povjerenju u odnosu na 
nesputanost i neusiljenost. Osoba najčešće uživa u marljivu djelovanju, radu, a osobito je 
zadovoljna svrhovitim učincima vlastita djelovanja svugdje oko sebe, stoga mnoge 
samomotivirane poduzetnosti usmjerava ka pokretanju malih poslova koje možebitno 
proširuje u velike pothvate, čak, do iznimno golemih razmjera. 


s Dr. Zipporah Dobyns ovaj odnos naziva parni valjak, jer je to najkreativniji i 


Također, uravnotežen je odnos između isticanja svojega Ja i poniznosti, privrženosti 
očuvanju starih vrednota i plemenite velikodušnosti spram novoga. U načelu, osoba je 
najzadovoljnija u samostalnu sučeljavanju izazovima izvanjska svijeta, radije nego uzdanju u 
ustaljene društvene prinudne obrasce ili uvriježene vidove postignuća uspjeha. No, u svemu 
tomu nedvojbeno joj osnovni problem predstavlja prekomjerna težnja za veličinom, 
pretjerivanje i neumjerenost u željama i planovima, kao i stanovita bezosjećajnost, 
neosjetljivost na patnje drugih i ravnodušnost prema njihovim potrebama. Parni valjak, brižno 
i usmjereno očitujući sebe nastoji otkloniti svaku zapreku nakani da stigne kuda je naumio ili 
da potiskujući makne s puta sve i svakoga što ometa izvedivost njegovih nakana. Stoga, da bi 
se oplemenila, osoba mora mnogo više pozornosti posvetiti istančanim sastavnicama i 
čimbenicima izvanjskoga življenja, uključujući i vlastiti unutarnji život, ideale i vrednote. 
Usmjeri li se ta energija neposrednim sudjelovanjem usrdno prema drugima i s punom 
pozornošću glede učinaka aktivnosti, osoba može dojmljivo i uvjerljivo izraziti iskrenu ljubav, 
do krajnjih mogućnosti razviti djelotvornost, dosljednost, pouzdanost, postojanost i plodnost. 

Splet elemenata i križeva 
kroz sustav polja 


Promicanje kroz polja, od začetnih preko ustaljujućih do promjenljivih pa opet do 
začetnih ..., prispodobljuje tijek životne energije, iskustvo, razvoj. Djelujemo, učvršćujem 
ishode vlastita djelovanja da bismo stekli sigurnost, učimo iz onoga što smo učinili, 
uočavamo što još trebamo učiniti i stoga ponovno djelujemo. Dakle, osobe sa snažnim 
naglaskom, putem planetnog smještaja, u jednomu od vidova uvjetnosti očitovanja, 
redovito prihvaća obilje energije iz znakova u njima sadržanima, pa se okušava u brojnim 
izazovima vezanim uz djelovanje, sigurnost i učenje. 


Unutarnje značenje 


“% Polja prispodobljuju područja iskustva unutar kojih su djelatne značajke ili energije 
znakova pokrenute planetima. 


% Polja prispodobljuju ne samo izvanjsko doživljavanje i okolnosti društvena života (što 
je većinom, naznačeno tradicionalnom astrologijom), već otkrivaju i nutrinu duha i 
osobna iskustva, a napose stavove. 


“a Prema planetnom smještaja u kozmogramu, može se dokučiti koja će područja i razine 
života biti snažno naglašeni u življenju neke osobe. 


“a Sustav ključnih određenja, koji slijedi, zamišljen je glede razjašnjenja tumačenja i 
poimanja poglavito psihološkog i unutarnjeg značenja polja. To je pokušaj uočavanja 
bitna značenja područja iskustva zvanih 'poljima', a poimanje značenja može se 
primijeniti u rasvjetljavanju različitih aktivnosti i iskustava tradicionalno simboliziranih 
poljima. 

Razine iskustva - doživljavanje 


Križ - motivacija Element - temperament 
Uvjetnost očitovanja Način očitovanja 
Začetni - djelovanje Vatra - identitet 
Ustaljujući - sigurnost Zemlja - materijalnost 
Promjenljivi (prilagodljivi) - učenje Zrak —- um, društvenost 


Voda - čuvstva 


Vatrena polje 5 tori Brie) 


Prvo podbje prispodobljuje područje identiteta u djelovanju. 


——> Tradicionalno, ovo je polje naznačuje životnu energiju i izvanjski izgled 
tijela. No, primjenom ključnih pojmova očito je da 'tijelo' zapravo 
| predstavlja 'sredstvo', identitet osobe u djelovanju, u činidbi. Drugi nas 
prepoznaju, a mi na njih utječemo prema osebujnim, samo nama 
svojstvenim oblicima ponašanja i ophođenja, očevidnim u postupcima, tjelesnim pokretima, 
u općemu vlastitu izražavanju. Ključni pojmovi unutar tematike prvoga polja, također nas 
upućuju na osobne, samo nama svojstvene, jedinstveno naše oblike stvaralačkoga 
izražavanja koje se očituje kroz započinjanje i pokretanje nečega ili poticanje nekoga, kroz 
poduzetnost, predvodništvo i najšire osobno iskazivanje. 


— 


Zb Peto polje prispodobljuje područje traganja za sigurnosti vlastita 


identiteta. 
— — Osoba s naglašenim petim poljem traga za osjećajem sigurnosti kroz 
%> poistovjećivanje sa svim onim u čemu ili komu vidi vlastiti odraz, kroz ono 


što je učinila i stvorila, kroz stvari i ljude koje voli, kroz iskaze štovanja, 

primjećivanja, povlađivanja i odobravanja od strane drugih. Dakle, potreba 

za spoznajom značenja i smisla, pobuđuje pokušaj stjecanja osjećaja sigurnosti i zaštite 

vlastita identiteta što se odražava u svemu vezanom uz ovo polje: stvaralaštvu, ljubavnim 
odnosima, djeci ... 

Ovo je polje, također, naznakom izlaganja pogibelji, pogubnom djelovanju ili 'stavljanju 
nečega na kocku'. Praktički sve u svezi petoga polja (igre na sreću, ljubavne veze, podizanje 
djece, stvaralaštvo, javno izražavanje i sl.), sadrži stanoviti stupanj 'rizika'. No, razvijanje 
sposobnosti prihvaćanja rizika istodobno poučava kako postati samopouzdanijim, jer kruti 
osjećaj identiteta baš i ne pridonosi posve željenome osjećaju osobne sigurnosti. 


1 Deveto pobje prispodobljuje područje učenja na razini identiteta. 
4 Drukčije kazano, učimo sebe o sebi i svojoj osobi. Iz ovog bitnog načela 


— —  proistječu sva filozofijska i religijska stajališta, putovanja, širenje spoznajnih 


obzorja, veličanstvene potrage, kao i sve ine aktivnosti koje uz ovo polje 
obično vezujemo. 


Osoba s naglaskom na ovom polju uvučena je u aktivnosti koje joj proširuju 
duhovna obzorja, svjetonazor, vidike samosvijesti, povećavaju moć razumijevanja, pomažu 
u razvijanju širine pogleda na čovjekovu narav i najširi mogući pogled na sve što je okružuje, 

univerzum. Zapravo, za dobar osjećaj osobnoga razvoja, nužan je osjećaj prostorne slobode 
i neograničenost mogućnosti. 


zemljana poje 5 t5 Bršćžže) 


Drugo polje prispodobljuje područje materijalne sigurnosti. 
Ji Naznačuje povezanost s novcem, zarađivanjem, posjedovanjem i težnju za 
$ upravljanjem i žudnjom vladanjem nad stvarima i ljudima. Ujedno, 
: E tematskom širinom, razjašnjava okosnicu nastojanja i ukazuju na uporište 
sklonosti 'materijalnoj zbrinutosti'. Naime, mnogi s naglašenim drugim 
poljem nisu baš toliko zaokupljeni novcem koliko, pobuđeni unutarnjom potrebom za 
sigurnosti, te stoga žude općim materijalnom ostvarenjima. Da bi si omogućili tu sigurnost 
potrebno im je obilje zaliha u dostatnim količinama sačuvanim za kasniju uporabu što, 
dakako, nerijetko uključuje i novac. Stajališta prema svemu tomu obično su jasno razvodna 
kroz prispodobu čimbenika ovog polja. 


Još jedan izvor 'materijalne sigurnosti', često zamijećen kod osoba s naglašenim drugim 
poljem, jest značaj opuštanja i ustaljivanja koji je posljedica doživljavanja bliskosti s 
prirodom. Mnogima je prirođen znakoviti sklad s prirodnim okruženjem jednako vrijedan 
izvor sigurnosti kao i materijalno posjedovanje. Prema istim načelima može se reći da je 
privrženost oblicima i stvarima iskaz snažne privrženosti i povezanosti s 'majčicom 
Zemljom'. 


dh Šesto pobje prispodobljuje područje učenja utemeljeno na trenutnim 
iskustvima vezanim uz materijalne odnose. 

— 7.7 Pojmimo li temeljne pojmove ovog polja ispravno, očitovano kroz zdravlje, 

rad, korisnost, usluge, udovoljavanje zahtjevima, dužnosti i obveze, 

E odgovornost, nije teško razumjeti unutarnje motive koji podupiru takvo 

djelovanje. Učimo o hranidbenim i inim materijalnim potrebama svog tijela, 

o ograničenjima uglavnom kroz tjelesne probleme (zdravlje), no stječemo i praktičan uvid u 
svoju nutrinu kroz svakodnevni rad i izvršavanje dužnosti i obveza. 


Dakako, ovo područje iskustva pomaže nam u učenju skromnosti, poniznosti, čednosti, 
uslužnosti, prihvaćanju vlastitih slabosti i ograničenja, prihvaćanju potpune odgovornosti za 
stanje vlastita tjelesna i duševna zdravlja ... 


Spoznaja da ovo polje predstavlja stupanj u procesu istančana pročišćavanja i razvoja 
skrušenosti kroz trenutne dodire s materijalnim svijetom, omogućuje njegovo 
razumijevanje na posve ispravan način. 


Kaže se da je ono naznakom nečijega položaja i ugleda u društvu i svijetu 

— — kroz zvanje, želju i voljnost za postignućem. Djelovanje i ostvarena djela u 
stvarnu svijetu temelj su na kojem počiva ugled. No, glede uspješna 
ostvarenja, plodonosna i svrhovita djelovanja osobi je potrebno uvažavanje 

takva djelovanja i priznavanje njezine mjerodavnosti, što je jedno od bitnih 

značenja ovoga polja. Ključni pojmovi, također, razjašnjavaju tradicionalnu povezanost ovog 
polja s posebnim nastojanjima koja se osoba nada ostvariti ili se osjeća pozvanom da 


& i Desgeto poćje prispodobljuje područje djelovanja na materijalnoj razini. 


e 

pridonese društvu što se može pojmiti kao 'dah neumitnosti životna tijeka', jači od osobnih 
ambicija. 


zračna polje i gri Gordić 
Treće polje prispodobljuje područje učenja na društvenoj i intelektualnoj 
razini. 


' > Naznačuje sve oblike izmjene informacija, poput osnovnih umijeća 
komuniciranja, djelatnosti u svezi s medijima, robnog trgovanja, itd. 


Osoba sa snažnim naglaskom na trećem polju ima duboku, katkad i 
neutaživu potrebu za komuniciranjem s drugima i, nerijetko, sposobnost lakog, lepršavog, 
živopisnog, neusiljenog ophođenja na dobrohotan način s ljudima najširih interesa i različitih 
osobina, ovisno o tomu koji je planet u tom polju. 


Dočim se učenje u devetomu polju ostvaruje uporabom nadahnutoga i intuitivnog uma, 
u trećemu se polju uči kroz primjenu vlastite logike, sposobnost rasuđivanje i promišljanja, 
a povrh svega beskrajnu radoznalost i sveopće zanimanje za što ili koga. Ovo polje 
predstavlja ne samo sve probleme komuniciranja s drugima, već načelno i način 
funkcioniranja nečijeg uma. 


Prispodobljene značajke planeta u ovom polju naznačuju kako koristimo svoj um i kako 
drugima prenosimo svoja razmišljanja, također, i kako naš sustav razmišljanja utječe na naš 
život uopće. 


zh Sedmo polje prispodobljuje područje djelovanja na društvenoj i 
intelektualnoj razini. 

pa p Uzajamni odnosi 'jedan spram drugog' okosnica su iskustva ovoga polja. Sve 

> društvene aktivnosti i tvorevine ovise o kakvoći uzajamnih odnosa i stupnju 

Iz osobne unutarnje povezanosti. Na razini pojedinca, kakvoća njegova 

najvažnija partnerstva prevladava u gotovo svim ostalim područjima života 

(zdravlje, novčani odnosi, spolnost, djeca, profesionalni uspjeh, itd.). Stoga, odnosi i 
partnerstva imaju snažan utjecaj na društveni život i intelektualni razvoj pojedinca. 


zh. Jedanaesto polje prispodobljuje područje traganja za društvenom i 
& ' intelektualnom sigurnošću. 
— — Osoba s vrlo naglašenim jedanaestim poljem nastoji se pridružiti kakvoj 
skupine, priključiti prijateljima s kojima želi podijeliti svoje opće 
E intelektualno poimanje, premda se s njima uopće ne mora složiti u 
pojedinostima, a sve to krijepi njezinu silnu želju da bude većom nego 
odista jest. 


Potraga za intelektualnom sigurnosti vodi ju, također, i u beskrajna razmišljanja bilo 
političkog, metafizičkog ili znanstvenog značaja. Najdjelotvorniji način dosezanja sigurnosti 
za kojom traga osoba s naglašenim jedanaestim poljem, uspostavljanje je snažnoga osjećaja 
vlastite svrhovitosti što zadovoljava, ne samo njezine osobne potrebe, već ju i usklađuje s 
društvenim potrebama u cjelini. 


e& 

Vodena polje 5 5 Priče) 


Četvrto polje (izvorište) prispodobljuje područje očitovanja izravnim 
djelovanjem na čuvstvenoj razini. 


Gotovo sva djelovanja na ovoj razini iskustva neizbježivo su uvjetovana 
činiteljima izvan našeg neposrednog nadzora. Tradicionalno, četvrto je 
polje, među inim, suodnosno domu i obitelji. Gotovo da nema područja 

života u kojem djelujemo toliko na temelju ustaljenih navika i nesvjesnih pobuda, koliko 

unutar odnosa s članovima obitelji. Ovo polje simbolizira dom kao utočište, uporište, izvor 
obnavljanja, njege i odgoja ili, je pak, naznakom nedostatak toga. 

Osoba sa snažnim naglaskom na četvrtomu polju ima iznimnu potrebu da djeluje na 
najdublji osjećajni način kako bi upila tu srž i nastojat će se za to izboriti. Usredotočena je 
na bitne čimbenike vlastita iskustva iz djetinjstva i mladalaštva. Žudi za vlastitim unutarnjim 
mirom i stoga je u nje gotovo uvijek 'nazočna' snažna težnja za okrenutost sebi i intimom. 
Osoba je često usredotočena na djelovanje koje razvija unutarnji život i potiče razvoj duha. 


1 Osmo podje prispodobljuje područje iznalaženja čuvstvene sigurnosti. 
p Spolnost vezana uz ovo polje nije potaknuta samo pukim porivom, već 


također i duboko unutarnjom potrebom za doživljavanjem osjećaja krajnje 
sigurnosti kroz prožimanje i stapanje s drugom osobom. 


| No, mnogi nastoje postići i osjećaj sigurnosti koji potkrepljuje moć i utjecaj 
na druge ljude ili kroz novčarske poslove. 

Premda ljudi s naglašenim osmim poljem mogu tragati za sigurnosti kroz materijalne 
vrijednosti, moć, spolnost ili psihološko obrazovanje, istinski se osjećaj duševne i čuvstvene 
sigurnosti može uspostaviti jedino kada se burni čuvstveni i motivacijski sukobi, 
prispodobljeni osmim poljem, počnu stišavati. Težnja duhovnoj nadgradnji vezana uz ovo 
polje prvenstveno je korisnim sredstvom za postizanje duševna mira putem spoznaje 
najdubljih zakonitosti i neumitnosti života. Stoga je spolnost osmoga polja samo izvanjski 
izraz potrebe neke osobe za preporađanjem kroz sjedinjenje, što joj treba osigurati veću 
unutarnju moć nego kao odvojenoj jedinki. No, važnije, ovo polje prispodobljuje želju za 
postignućem stanja unutarnja čuvstvena mira što se postiže oslobađanjem od izrazita 
svojeglavo sebična pogodovanja vlastitim slabostima i zadovoljstvima. 


Ovo je polje, također, povezano s problematikom i očitovanjem iznimno snažnih životnih 
energija koje se silovito oslobađaju iz raznih temeljnih oblika. Povezano je s liječenjem, 
duhovnim istraživanjima, libidom, preobražajnim vidovima, ulaganjima i novčanim 
obvezama... 


dh Dvanaesto polje prispodobljuje područje učenja na duboko čuvstvenoj 
razini. 

Ba — Ovo učenje ishodi postupnim razvojem svjesnosti kroz bezuvjetnost, 

dobrohotnost, nesebičnu uslužnost, udovoljavanje, podvorbu ili iznimnu 

L privrženost visokim idealima, uz nerijetko posljedično osamljivanje ili 
'osjećaj duboke patnje". 

Ovo polje, simbolizirajući spoznajni 'bezdan'ali i pribježište, do utonuća duboku razinu 

doživljavanja, naznakom je potrebe vječna traganja za posvemašnjim ispunjenjem kroz 

potpuno predavanje i posvećenje nadiskustvenim idealima, oslobađanjem od 'duhova' 
prošlosti u mislima i djelima, oslobađanjem jasna i nesputana misaona, duševna i duhovna 
sklopa, očišćena od svih mrlja požude, kao i težnje za slobodom, brisanjem beskonačne boli 
i postignućem potpune sreće i potpuna smiraja u posvemašnjem prosvjetljenju. 


Astro-Nex : besplatan astrološki program 


Astro-Nex je koristan i zanimljiv besplatan uslužni program koji se koristi za izračunavanje 
i crtanje kozmograma (astroloških karti) na API način. Vrlo je jednostavan za preuzimanje i 
instaliranje, a ima vrlo ugodno korisničko sučelje s puno korisnih i inovativnih značajki. 


SA Razrada, preinaka i prilagodba - Ivica Matijević AVA 


(£) Zagreb, 1970.- 2023. 


